open-index/open-wikipedia-markdown huggingface dataset:
孫中山大元帥府紀念館

，簡稱**大元帥府**，係中國廣東廣州一紀念孫中山嘅主題紀念館，喺海珠區紡織路東沙街18號。佢前身係士敏土廠，1917年做咗大元帥府。1998年到2006年5月1號重修，之後正式對外開放。

## 史
### 士敏土廠時期

其實呢間嘢之前係廣東士敏土廠，喺1907年起，嗰時係中國第二大水泥廠，而產量方面就排喺第二。而間大樓係由澳洲人琶尼同帕乪一齊負責設計，嗰時嘅主體大樓方面，就有南北二幢，其中中間有條空中走廊連埋一齊，入面有三層樓嘅意式房屋，而且每層樓都有條拱式走廊響度。

### 中華民國時期
喺1917年7月，由於段祺瑞喺張勛復辟之後就搞單革命，話先造低1913年搞嘅國會入面冚唪唥嘅選舉，而孫中山就搞咗單護法運動，重率領咗部分海軍殺到廣州嚟開國會特別會議，就買低呢度搞大元帥府。喺1918年5月，由於霸喺廣州嘅桂系軍閥成日喺度猛咁搞搞震，結果護法運動肥佬咗，而孫中山連職權都冇埋，結果佢唔撈喇，之後就離開咗廣州。

到咗1920年，粵系軍事將領陳炯明就打冧咗成日喺廣州度搞搞震嘅桂系。過咗滇系軍閥之後，孫中山又返嚟，重取消咗軍政府。喺1923年3月，就嚟咗呢度起咗間陸海軍大元帥大本營。而大本營起咗無耐，先後搞出咗沈鴻英叛亂同埋東江叛亂，重將中國國民黨搞出咗改組。

不過1925年3月12號嗰陣孫中山死咗之後嘅三年（1925年7月），國民政府就喺廣州嗰度成立，而大本營都搞掂咗佢嘅歷史使命。之後重俾人改成國父文化教育館兩廣分館或國父紀念館。

### 中華人民共和國成立之後
喺1949年10月14號嘅解放軍霸咗廣州之後，呢度先後變成部隊同廣東省有關部門嘅辦公樓。喺1964年—1998年，呢度係廣東省農業機械供應公司嘅辦公同宿舍樓，重喺保護範圍入面起咗三棟居民宿舍樓。而1981年嘅中國人民政治協商會議廣東省廣州市第五屆委員會第一次會議入面就話咗要快啲重新裝修過呢間嘢嘅。而1984年嘅中國人民政治協商會議廣東省廣州市第六屆委員會第二次會議入面都係講過同樣嘅嘢。而1983年8月份，孫中山大元帥府舊址俾廣州市人民政府話咗係廣州市第二批重點文物保護單位。而1989年6月重升級到廣東省重點文物。到咗1992年，由於廣東省農業機械供應公司收到中國人民政治協商會議發嚟話要快啲裝修同恢復返孫中山大元帥府，要佢哋搬走，嗰年俾廣州市政府批准咗。就喺1996年11月，孫中山大元帥府舊址俾國務院話咗係中國重點文物。

### 重新裝修

到咗1998年10月19號，廣州市政府收到孫中山大元帥府舊址話要裝修之後，先係將保護範圍入面嘅60戶居民搬走咗，之後開始裝修過孫中山大元帥府紀念館。就喺1999年—2000年之間裝修過北樓同南樓，甚至重將之前嘅6層樓嘅居民宿舍樓啲人搬走埋，變返大元帥府嘅門樓。而南樓同北樓分別喺2001年7月同12月搞掂。而還原返舊址嘅大門樓工程就喺2002年先至搞掂（期間重搬走埋保護範圍入面嘅70戶居民）。而孫中山大元帥府紀念館嘅裝修工程一直到2006年5月1號先至正式對外開放。

### 亞運期間嘅整修
到咗2010年8月份，由於廣州市為咗迎接亞運會嘅開幕，重拆咗大元帥府周邊嘅危樓同江灣大橋附近嘅引橋，再整咗間大元帥府廣場，而且重幫紀念館搞咗啲裝修同維護。就喺嗰年10月20號先至重新開放。不過到咗2012年，廣州市規劃部門又話收返大元帥府嘅一嚿已經出咗租嘅地皮，用嚟起6300㎡嘅孫中山紀念場館嚟解決點解大元帥府冇乜位嚟發佈展覽。

## 敘述
*佔地面積：8020平方米
*組成部分：南北主體大樓＋東西廣場＋大門樓。
*建築風格：
*:三層卷拱式西式風格建築加部分節竹式排水管、百葉門窗、花瓶式護欄同騎樓等有嶺南特色嘅建築風格。

## 入面嘅設施同展覽
### 南樓
* １樓：參軍處、衛隊宿舍、武器庫、收發室、金庫、醫官室、值星副官室、通訊室
* ２樓：總參議室、參謀處、秘書處、大元帥府公報編輯發行室
* ３樓：會議室、孫中山辦公室、房、廁所、餐廳、細客房、無綫電報室

### 北樓
北樓展廳入面主要整嘅係孫中山喺廣州入面搞咗3次政權啲嘢。
* 第１展覽廳：北洋軍閥嘅統治、護法艦隊、國民軍政府嘅成立。
* 第２展覽廳：護法運動嘅過程同肥佬
* 第３展覽廳：中華民國政府、剷走桂系軍閥。
* 第４展覽廳：陳炯明政變、多媒體影視場景合成景觀——宋慶齡廣州避難記、20世紀20年代嘅廣州城市建設。
* 第５展覽廳：恢復同鞏固廣東嘅革命根據地、陸海軍大元帥大本營組織機構、促進國共合作。
* 第６展覽廳：點解孫中山會走去北方同死咗，中國共產黨三代領導人話孫中山嘅歷史地位同評價。

## 附近嘅交通
巴士
*大元帥府站、江灣橋南站
輪渡：
*大元帥府碼頭

## 出面網頁
*  孫中山大元帥府紀念館官方网站
* 公視晚間新聞 廣州「孫中山」熱潮 大元帥府掛國旗 - 公共電視文化事業基金會

## 註
黑椒汁

**黑椒汁**，全名**黑胡椒汁**，係種西餐用到嘢醬汁，多數配牛扒，亦可以配豬扒、雞扒等其他肉食。港式黑椒汁基本做法係用燒汁做汁底，再落黑椒碎著成。
## 睇埋
*洋蔥汁
*蒜蓉汁
第6屆香港立法會選舉

**2016年香港立法會選舉**，係香港特別行政區成立之後嘅第六屆立法會選舉，會選過全部70個議席。

皆因2016年同2017年政改方案否決咗，呢一屆會跟返上一屆嘅選舉辦法去搞，即係會選35個地方直選議席同35個功能界別議席。

呢屆選舉出現香港史上，首次有本土派候選人因政治審查而畀香港政府剝奪參選權，同時係香港選舉制度被大幅縮減直選議席比例之前嘅最後一次立法會選舉。

另外，呢次選舉有約莫220萬位選民投票，投票率58.28%，都創歷屆新高。

## 地區直選議席數目

*分界圖索引
*香港島
*九龍西及九龍東
*新界西
*新界東

## 選舉結果
正式候選人名單，詳盡選舉結果如下：

;註解

### 地方選區
#### 香港島

*總有效選票：376,577
*法定門檻：16.7%

#### 九龍西

*總有效選票：278,871
*法定門檻：16.7%

#### 九龍東

*總有效選票：328,993
*法定門檻：20%

#### 新界西

*總有效選票：603,446
*法定門檻：11.1%

#### 新界東

*總有效選票：580,524
*法定門檻：11.1%

### 功能界別
#### 區議會（第二）功能界別

*法定門檻：20.0%

#### 傳統功能界別

## 投票率
### 地區直選投票率

### 區議會（第二）功能界別投票率

### 所有需要投票嘅功能界別（區議會（第二）功能界別除外）投票率

## 選後議席變動
2016年11月15號，梁頌恆、游蕙禎畀香港高等法院老屈宣誓無效，剝奪議員資格。

2017年7月14號，梁國雄、劉小麗、羅冠聰、姚松炎畀香港高等法院老屈宣誓無效，剝奪議員資格。其中新界東一席（梁國雄）懸空四年幾到任期完結，係香港史上懸空最耐嘅議會議席。

2019年9月2號，畀香港政府剝奪參選資格嘅周庭對立法會補選嘅選舉呈請勝訴，區諾軒當選無效，12月17號畀法院拒絕上訴，剝奪議員資格。另一方面，同年9月13號，畀香港政府剝奪參選資格嘅劉頴匡對立法會補選嘅選舉呈請勝訴，范國威當選無效，12月17號畀法院拒絕上訴，剝奪議員資格。

2020年5月21號，畀香港政府剝奪參選資格嘅劉小麗對立法會補選嘅選舉呈請勝訴，陳凱欣當選無效，9月18號畀法院拒絕上訴，剝奪議員資格。

## 睇埋
*第6屆香港立法會補選 (2018年3月)
*第6屆香港立法會補選 (2018年11月)

## 註

## 參考


## 出面網頁
*2016年立法會選舉官方網站
*on.cc東網－2016年立法會選舉專頁
*香港經濟日報－2016年立法會選舉專頁
*香港01－2016年立法會選舉專頁

香港立法會
大丈夫日記 (1988年)

《**大丈夫日記**》係一套由楚原執導、新藝城電影公司出品嘅港產片，1988年7月上畫（緊接長短腳之戀），由周潤發、葉蒨文、王祖賢、李子雄、吳家麗領銜主演，類型係愛情喜劇。當年上畫期間，收咗接近二千萬港紙。

## 故仔
周定發（周潤發）喺中環一間金融機構做，同時識到兩個靚女：做空姐嘅莎莉（葉蒨文）同開衫舖嘅祖兒（王祖賢），兩個都咁鍾意，就分別喺法國同英國同兩位結婚，為咗要向兩個隱瞞對方存在，就搵老友志雄（李子雄）幫手。
公司債券

**公司債券**（；），有時又叫做**信用債券**，係一種金融商品，指大型企業或組織向金融機構借錢，然後逐尐逐尐還，還款利率唔變。雖然公司借到嘅錢會被人視為公司資產，但係借錢畀公司嘅金融機構唔會因此而成為公司嘅股東，亦唔會獲得公司嘅決策權。

## 參考
王府井百貨

**王府井百貨**可以係：

* 北京王府井百貨，北京市海淀區一間商場
* 廣州王府井百貨，廣東省廣州市越秀區一間商場
* 福州王府井百貨，福建省福州市鼓樓區一間商場
* 西寧王府井百貨，青海省西寧市城中區一間商場
* 湛江王府井百貨，廣東省湛江市霞山區一間商場
廣州王府井百貨

係中華人民共和國廣東省廣州市一間百貨商場，佢係王府井百貨集團喺出面發展嘅第一間門店。而呢間百貨商場喺越秀區農林下路同三育路嘅交界嗰度，喺1996年7月5號開張。入面主要賣嘅係中高檔嘅國際品牌同中國內地品牌衫褲，佢重係一座有購物、休閒、餐飲、娛樂、金融服務喺埋一齊嘅現代商業服務中心。
學宮街

**學宮街**（）係中國廣東省廣州市一條有歷史特色嘅內街巷。喺越秀區嘅米市路同解放中路之間。

## 名

元朝到清朝，呢度有南海學宮，所以得名。

### 歷史
明朝中葉，倫文敘喺度讀過書。而南海中學喺1907年開始創辦，最初嗰時就喺南海學宮入面整過間學校，不過後嚟搬咗去蘆荻東嘅報資寺（西華路嗰邊）入面。

## 簡況

呢條街係1918年拆廣州城開馬路而搞嘅內街，有200幾米長，條街窄，凈係得4米幾闊。

## 特色
街兩邊係高樓，入面有廣東省環保廳、廣州市家用電器公司、廣州市中學教師等宿舍同埋學宮街幼稚園，所以呢條街比較窄。而呢條街嘅西邊地區重見到廣東省統戰部、廣東省宗教局、及廣東省工商聯等宿舍或辦公樓。呢條街亦保留咗古木參天嘅景同深宅大院嘅格局。喺民國初期，呢度做過廣州軍區廣州總醫院嘅院址，後嚟搬咗去而家嘅流花湖公園東北邊嘅廣交會展館西邊。

類:廣州街道
蓬萊路

**蓬萊路**可以係：

* 蓬萊路 (廣州)：喺廣東省廣州市，入面有兩條蓬萊路。
* 蓬萊路 (上海)：喺上海市黃浦區。
* 蓬萊路 (佛山)：喺廣東省佛山市順德區。
* 蓬萊路 (江門)：喺廣東省江門市蓬江區。
* 蓬萊路 (合肥)：喺安徽省合肥市蜀山區。
* 蓬萊路 (嘉興)：喺浙江省嘉興市秀洲區。
* 蓬萊路 (蘇州)：喺江蘇省蘇州市昆山市。
* 蓬萊路 (高雄)：喺臺灣高雄市鼓山區。
* 蓬萊路 (香港)：喺香港將軍澳。
* 蓬萊路 (泉州)：喺福建省泉州市豐澤區。
* 蓬萊路 (青島)：喺山東省青島市萊西市。
* 蓬萊路 (天津)：喺天津市河東區。
* 蓬萊路 (防城港)：喺廣西壯族自治區防城港市港口區。
蓬萊路 (廣州)

廣東省廣州市入面有兩條蓬萊路：

* 蓬萊路 (廣州荔灣)：喺荔灣區入面。
* 蓬萊路 (廣州番禺)：喺番禺區入面。
王進喜

**王進喜**（；），甘肅人。佢係中華人民共和國第一代石油鑽井工人，做過司鑽、隊長等。1959年9月，佢評爲全國勞動模範。佢出名在於喺發掘大慶油田時好搏命，對個身入啲泥漿池度攪起泥漿來壓住井噴，畀啲人稱讚做「鐵人」，之後佢畀中共搦去宣傳，變成「鐵人精神」嘅形象代表。而家喺大慶設有王進喜紀念館，同時喺薩爾圖有條街道起名做鐵人街道來紀念佢。

## 生平
王進喜喺1923年10月8號出世喺甘肅玉門赤金區巷口子村一家窮人屋企，祖籍陝西渭南大荔，乳名「十斤娃」。佢細個時好窮，乞過食、放過牛，14歲時去玉門油礦做工人。1950年佢成爲中華人民共和國第一代鑽井工人，1956年4月入中國共產黨。1958年9月，佢帶嘅鑽井隊創咗當時月鑽井進尺五公里嘅全國最高記錄，獲得「鋼鐵鑽井隊」稱號。1959年9月評爲全國勞動模範。

1960年3月，王進喜帶住佢下面嘅1205鑽井隊從玉門去大慶，參加大慶石油會戰，靠人力來搬、裝鑽機，亦靠人手搬水開鑽。其中佢畀中共攞去宣傳嘅事蹟就係佢跳入泥漿池度攪起泥漿來制住井噴，稱佢做「鐵人」。當年4月11號、4月29號，會戰指揮部開過兩次會話向佢學習。之後佢做過1205鑽井隊隊長、鑽井指揮部裝建大隊、鑽井二大隊大隊長、鑽井指揮部副指揮、大慶革委會副主任、中共大慶核心小組副組長等職務。1964年12月出席第三屆全國人大。1969年4月，出席中共九大，選爲中央委員，畀毛澤東、周恩來接見。1970年11月15號，因爲胃癌喺北京301醫院過身，時年47歲。

## 評價同質疑
1989年，佢同雷鋒、焦裕祿、史來賀、錢學森一齊畀中央組織部評爲「享有崇高威望嘅共產黨員優秀代表」。2002年，新華社《半月談》評選嘅「百年中國十大人物」入面有佢嘅名。2012年入選「100位新中國成立以來感動中國人物」。

有啲人質疑王進喜嘅事蹟，認爲係中共爲咗攞個典型去做宣傳而作出來，至少宣傳當中嘅事蹟有好高水份。而當年佢身邊嘅戰友都承認，攞去做宣傳嘅相，有好多係補影嘅，因爲真係做嘢當時，無相機跟住，留得嘅相好少。喺「工業學大慶」嘅宣傳運動之後，王進喜嘅事蹟除咗有新聞宣傳，文藝載體亦有，比如流傳一時嘅「石油工人一聲吼，地球也要抖三抖。石油工人幹勁大，天大的困難也不怕。寧可少活二十年，拼命也要拿下大油田。」就話係王進喜作嘅詩。有人質疑，王進喜唔識字，點會去寫詩？有人認爲跳入泥凼度用個身攪拌泥漿嘅事係有，不過嗰個人係個技術人員，後來爲咗「樹典型」、唔想畀人知嗰個係「知識份子臭老九」，就講成係王進喜嘅事。不過佢當年嘅戰友反駁事蹟造假嘅講法，佢哋話呢啲奇蹟係真事，鐵人事蹟係真嘅 ，佢嗰啲詩係佢口講再畀識字嘅人潤色下再發表嘅。

## 軼事
當年王進喜嘅事喺全國宣傳，結果有張佢喺大慶油田影嘅相洩咗密。當年大慶油田嘅開發係國家保密嘅，外界唔知個油田係點嘅。1964年，《中國畫報》頭版刊出王進喜一張相，張相度佢戴住狗皮帽，着住厚衫，揸住鑽機柄望前面，背景係啲井架。日本嘅情報專家分析張相：從王進喜嘅衣着推計出所在緯度，從而推斷大慶油田喺哈爾濱同齊齊哈爾之間；從鑽機柄推斷出油井直徑；從佢背景井架密度推計出油田儲量、產量。於是日本嗰邊設計出啱用嘅石油設備，當中國向國際徵求油田設計方案時，日本方案一下子中標。

## 睇埋
*大慶油田
*五面紅旗
*雷鋒

## 攷


## 連出去

*

類:中國共產黨員
類:癌死者
類:祖籍陝西
進喜
蓬萊路 (廣州荔灣)

**蓬萊路**（）係中國廣東省廣州市入面嘅一條東北-西南走向嘅馬路。東北邊去到恩寧路；西南邊去到黃沙大道嗰頭。

## 概要
全長350米，闊10米，2車道，凈係可以從東北向西南邊行。

## 經過嘅道路
呢度啲路嘅順序係從東北去到西南嚟排嘅，其中**加粗**咗嘅字係主幹道：
*恩寧路
*和平西路
***[[黃沙大道]]**
蓬萊路 (香港)

**蓬萊路**（）係香港將軍澳嘅一條南北走向嘅馬路。北邊接住環保大道，而南邊接住蓬萊徑。

## 概要
全長350米，闊11米，雙向2車道。

## 經過嘅道路
呢度啲路嘅順序係從東北去到西南嚟排嘅，其中**加粗**咗嘅字係主幹道：
***[[環保大道]]**
*蓬萊徑
八珍炒麪

**八珍炒麵**係廣東菜色嘅一種，將麵同八種餸料（八珍）炒成，餸料多數都係下欄嘢，無乜特別規定，譬如豬膶、豬脷、豬肚、鴨腎、叉燒、豬肉片、雞肉、蝦球、鮮魷、冬菇、草菇、菜遠是但八樣都得。
廣州大學城

（）係中國廣東省廣州市嘅其中一個新開發嘅城區，喺番禺區小谷圍。西南邊靠住洛溪島；西北邊靠住海珠區同官洲；東北邊靠住長洲島；東邊隔河靠住番禺嘅新造鎮。呢個城區喺2003年1月份開始逳手起，一直到2004年9月份先至起好。喺2004年9月1號先至有10間廣東嘅高校陸續殺到大學城入面。

## 史
2003年1月21號，嗰時嘅中共中央政治局委員、廣東省委書記張德江喺上咗2個月，就嚟咗番禺嘅小谷圍睇下點樣逳手起廣州大學城，重提出咗「起中華人民共和國一流嘅大學城」同埋「2004年9月份開學招生」嘅嘢嚟明確方向。

凈係過咗1日，廣州市委同市政府開咗個會嚟研究點落實張德江講嘅嘢，嗰時結合咗廣東省委同省政府嘅「三個統一」（統一規劃、統一建設、統一管理）嘅要求而成立一座廣州大學城嘅建設指揮部，佢主要嚟實施起廣州大學城。喺指揮部辦公室嘅直接組織同領導作用，就準備起大學城嘅一期工程。其中包括咗225萬平方米嘅房屋建築、冚唪唥嘅城市市政、公共同校園綠化、公共配套設施同水電、煤氣等公用基礎嘅配套設施。

其實未起大學城之前，小谷圍嗰邊有13個村響度，但係2003年嘅建設規劃入面話「凈係留返貝崗村、南亭村、北亭村同埋穗石村響度」。而凈低嗰9個村啲地，廣州市政府喺未經過國務院批准就收賣咗佢，甚至自己將嚿地分成39嚿地皮嚟避開國務院嘅巡查。除咗建築用地話用￥＜100嚟收返，而凈低嘅部分土地甚至用嚟搞商業建築用地都有。

嗰時有一小部分村民話唔同意政府嘅徵收，嗰時有政府官員出埋員警、治安隊員同城管一齊搞強拆。而村民啲房屋拆嗮之後，就去咗徵收地嘅搭棚度住，但係都唔好彩，自己搭嘅棚屋都俾人拆埋。由於有好多村民唔單止都冇收到政府點賠，相反重冇屋住，凈係留返喺未拆嘅祠堂入面住，而且生活條件非常之惡劣。

到咗2004年8月底，入駐高校嘅8000幾名師生都按期嚟嗮呢度。凈係過咗幾日（2004年9月初），31000幾位新生同4000幾位老師都嚟嗮大學城。而廣州大學城就噉成功實現咗佢嘅新學年開學招生。

到咗2010年亞洲運動會就快開幕嗰陣，廣州市政府為咗改善同埋保留村嘅市容，就喺自然村嘅周圍起咗鐵皮牆，凈係留返好少嘅出入口畀村民出入。有部分村民話噉做係改善村入面嘅治安管理；重有人話係侵犯同歧視村民嘅權利。嗰時鐵皮牆入面黐嗮牛皮癬響度。而有啲自然村入面開嘅飲食檔嘅人話：「喺未起鐵皮牆之前，附近啲學生成日嚟呢度幫襯嘅，但係起咗鐵皮牆之後因為成日有太陽光射嚟呢度，而鐵皮牆入面好鬼熱辣辣噉，搞到學生都唔再嚟幫襯。」

## 學校
第一批入大學城嘅10間高校係：

* 華南師範大學
* 華南理工大學
* 廣東外語外貿大學
* 中山大學
* 廣東工業大學

* 星海音樂學院
* 廣州美術學院
* 廣州大學
* 廣州中醫藥大學
* 廣東藥學院

第二批入大學城嘅5間高校係（家陣凈係嚟咗3間）：
*南方醫科大學
*廣州醫科大學
*暨南大學

## 交通
### 對外
#### 主幹道
*京珠高速公路
*南沙港快速路
#### [[廣州地鐵|地鐵]]
*
*

#### 過江隧道
*崙頭-生物島-大學城隧道
#### 橋樑
*小洲便橋
### 島入面
內中外環嘅3條環路同12條放射線整出嚟嘅開放式路網。入面有出去廣州同番禺市區、長洲島嘅巴士路線，重有島內線去到主要公共設施同各個校區都得。

另外，大學城入面重有個長途客運站響度，不過成日喺假期入面畀師生去到附近嘅省市同市區嘅客運站地方。
## 醫療
*廣東省中醫院大學城分院

## 商業
廣州大學城嘅大型商業中心方面，就包括咗喺廣州大學入面嘅商業中心、北亭廣場同埋GOGO新天地，佢提供咗飲食、娛樂、超市、服飾、精品等好多個行業嘅服務，其中講得最出名嘅就係GOGO新天地喇。佢係成個廣州大學城地區入面，發展得最成熟、最有人氣嘅大型商場。而大學城入面凈得返嘅南亭、貝崗、北亭同埋穗石呢4個村入面，都整咗有佢自己嘅村辦商業區出嚟，其中最出名嘅就係貝崗村，由於佢有自己嘅地理優勢響度，所以佢重喺街邊臨時搭咗棚商舖出嚟，嗰度係大學城嘅另一度行街嘅shopping地區。

另外，喺未起廣州大學城之前，呢度就整咗綜合商業嘅南區同北區出嚟，嗰兩個商業區係大學城入面，起步得比較早嘅商業規劃區，分別喺大學城入面嘅南北兩個地鐵站隔籬。雖然話規劃緊大學城嗰鎮就整咗兩個商業區嚟畀學生買嘢、食嘢、娛樂通郵政等呢啲服務，但由於佢離學生嘅生活區都幾遠下，相對嚟講都冇天河城或荔灣廣場或北京路步行街或王府井咁火爆。而家大學城入面都係教育機構同餐飲商鋪比較多吓。

## 基礎嘅設施同景區
**小谷圍入面**
* 廣東科學中心
* 廣州大學城中心區體育場
* 廣州大學城體育中心
* 嶺南印象園
* 廣州大學城中心湖公園
**小谷圍周邊**
* 生物島
* 小洲村
* 瀛洲生態公園
* 黃埔軍校舊址
* 長洲島綠道

## 註

## 出面網頁
* 广州大学城门户社区
* 广州大学城共享厅
* 广州第二大学城网
* 广州大学城网
* 广州大学城讲座网
* 大学城在线
* 广州大学城校园帖吧


類:番禺
類:廣州教育
豉油皇炒麪

**豉油皇炒麵**係廣東菜色嘅一種，將麵同「豉油皇」炒成，而「豉油皇」就會用生抽、老抽、鹽、糖、麻油、雞粉同水較出嚟，其他餸料重有爆香咗嘅洋蔥、韮菜同芽菜。豉油皇炒麵多數都係早餐食，有時會餸粥食。
莊·羅拔·奧士邦

**莊·羅拔·奧士邦**（，又譯**奧士本**；）係一位喺英國出世嘅加拿大軍人。

## 生平

奧士邦係英國諾福克郡出世，一戰期間效力過英國海軍，參加過1916年宇德蘭海戰。後來佢移居加拿大，1933年加入加拿大陸軍。

香港保衛戰爆發之後，奧士邦同佢服役嘅加拿大陸軍溫尼辟擲彈兵團第一營被英軍司令部派往香港，支援當地嘅駐港英軍。1941年12月19號朝早，一營A連同D連嘅士兵喺畢拿山同日本軍正面交鋒，死傷慘重，被迫後撤。奧士邦同佢嘅手下嘅火力掩護，為大部隊搶到寶貴嘅撤退時間。但係到徂當日下晝，A連就被日本軍完全分割包圍。日本軍猛咁對加軍擲手榴彈，奧士邦執得返其中幾粒手榴彈擲返去日本軍道。最後當佢發現有一粒手榴彈佢已經無機會擲走嘅時候，佢一邊大聲警告同僚，一邊成個人撲徂上粒手榴彈上面。最後手榴彈爆炸，奧士邦以身殉職。

由於奧士邦捨身成仁嘅事蹟，佢殉職之後被加拿大追授維多利亞十字勳章。

## 身後紀念

* 香港公園有一座奧士邦紀念銅像；
* 衛奕信徑靠近奧士邦殉職地點嘅地方有一塊紀念銘牌；
* 九龍東軍營嘅舊名「奧士本軍營」來自奧士邦；
* 西灣國殤紀念墳場嘅紀念牆上面有奧士邦個名；
* 追授畀奧士邦嘅維多利亞十字勳章，宜家喺渥太華嘅加拿大戰爭博物館展出；
* Historica Canada製作嘅《加國歷史一分鐘》（*Heritage Minutes*）專門有一集介紹奧士邦。

## 參考

## 出面網頁

類:加拿大人
類:殉職者
張賢秀

**張賢秀**（；；）係南韓嘅足球員，喺首爾出世，司職後衛。而家踢緊廣州富力。

## 職業生涯
張賢秀喺2010年開始喺南韓嘅延世大學讀緊書嗰陣俾J聯賽波隊睇啱咗，喺2012年加入咗日本足球職業聯賽嘅東京FC。佢第一次正式參加嘅比賽係2012年3月6號嘅亞洲冠軍盃小組賽入面，同布里斯本獅吼嘅比賽入面出過場。

2014年1月，廣州富力足球會正式宣佈買入張賢秀。

## 註

## 出面網頁
*Jang Hyun-soo at Asian Games 2014

類:南韓足球員
大學城南站

**大學城南站**可以係：

* 大學城南站 (廣州)：廣州地鐵嘅車站。
* 大學城南站 (昆明)：昆明地鐵1號綫嘅車站。
新造站

**新造站**（注意「造」字有傳統地名變音，；）係廣州地鐵嘅車站，2005年12月26號開放，位置喺番禺區新造鎮曾邊村曾邊大街隔籬。

佢係首通段（大學城專綫）嘅其一車站。曾經喺2005年12月26號14:00開始一直到2006年12月19號最後一班車為止，屬嘅南邊終點站同廣州最南邊嘅車站。

## 結構
### 樓層
呢個站凈得地下嘅兩層樓。其中地下一樓係站廳，而地下二樓係嘅月台。車站既冇休息室同廁所、母嬰室響度。
#### 打掂

#### 打橫

### 站廳
新造站嘅收費區喺站廳嘅東南、西北兩邊，中間俾人行通道隔開咗。而收費區入面有扶手電梯同樓梯、專用𨋢往返月台都得。

### 月台
呢個站有1個島式月台，喺番禺區新造鎮嘅曾邊村入面，曾邊大街隔籬嘅地底。柱上冇任何車站大字或中英文站名。

另外，呢個站嘅北邊有條渡線響度。喺首通段開通嗰陣用咗呢條單渡線返轉頭。而呢個站嘅南邊有條去新造嘅車輛段線響度，而呢組嘅出入段線都係用咗存車線嘅方向，同正線搞成三角線出嚟。

### 商舖同自助服務
而家嘅新造站有唔同類嘅鋪頭畀乘客買嘢同埋食嘢，好似有便利檔、麵包檔同手機檔等。

另外，新造站入面重有自助服務設施畀乘客用，包括咗自動櫃員機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅服務。

### 出入口

呢個站有4個出入口，分別係A1、A2，B1同埋B2。

## 車站歷史
### 規劃
呢個站最先喺2000年嘅《近期線網規劃實施調整方案》入面出現咗，話係嘅南邊終點站，佢同時重係廣州大學城嘅其中一個配套地鐵站。之後呢個站入咗首通段（大學城專線）嘅工程入面先起。
### 施工
到咗2003年3月份，呢個站就開始正式逳手起。而工程一直都到2005年2月份先至搞掂。
### 開通
2005年12月26號，呢個站同一樣，喺首通段（大學城專綫）開通咗之後，正式開咗呢個站畀人坐車重一直到而家。
#### 首通段嘅總站（2005年12月26號～2006年12月19號）
開通咗之後一直到2006年12月19號為止，係首通段（大學城專線）嘅南邊總站。不過到咗2006年12月20號就唔好彩，全線停運10日嚟搞新造到黃閣嗰橛嘅路線測試。

#### 嘅延長
喺全綫停運咗10日之後（2006年12月30號）先至重新開放。期間路線南延長到南沙地區入面為止，而呢個站降級成中途站。

### 嘅車站（已經取消咗）

喺2003年嘅地鐵規劃入面就出現咗家吓嘅，嗰時嘅路線就唔係行呢度，而係行大學城南站嗰邊。不過喺2005年嘅地鐵規劃入面就話改咗行呢個站停，變咗係同嘅轉車站，但係到咗2010年出嘅地鐵規劃入面就唔好彩，同嘅轉車站就改返之前嘅大學城南站停而唔經呢個站。

## 利用狀況
呢個站雖然話係新造站，但佢喺新造鎮入面嘅曾邊村東邊，距離新造鎮嘅中心起碼超過800米到。而且呢個站冇幾遠嗰度都重未開發，附近都係啲綠地同農田地區。相反凈係得曾邊村嘅起碼至少400米嘅路先至可以到呢個站坐車。如估住喺化龍鎮、南村鎮入面嘅居民，仲要坐巴士或其它交通方式嚟呢個站度轉地鐵，都幾麻煩吓。

2014年9月1號，暨南大學南校區（新造鎮入面）同廣州醫科大學番禺校區都起好嗮，嗰時迎接新生嗰陣，已經有部分學生坐巴士嚟呢個站，跟住轉地鐵去到廣州市區入面。

2017年4月6號，由於思科（智慧城）項目正式落戶新造，令成個村開始搞清拆，同年月27號正式開搞思科（智慧城）項目。同年6月13號，政府為咗達成村民因工程項目而拆遷得到嘅補償問題而喺曾邊村範圍搞返啲回遷房。

## 接駁巴士
新造地鐵站：
:番61、番66、番66B、番71、番77

## 附近嘅建築同景區
*玉虛宮
*新造水廠
*新造機械廠
*曾邊村

## 註同攷

;註

;攷

## 上一站·下一站




類:番禺區鐵路站
石碁站

**石碁站**（碁讀畿，；）係廣州地鐵嘅車站，2006年12月30號開始營運，位置喺番禺區石碁鎮嘅市蓮路同京港澳高速公路嘅交界東南邊。佢係廣州地鐵嘅其一高架車站。

## 結構
### 外觀

同其它嘅嘅高架站一樣，呢個站嘅外觀方面，好似帶有橢圓形兼打橫嚟嘅柱嘅樣，有啲似個琶洲嘅會展中心噉。但佢有個地方同琶洲嘅會展中心唔一樣嘅係，呢個站嘅最頂嗰個光棚，兩邊係垂直錯開咗，冇連埋一齊嘅，而且車站嘅出面都冇大隻字印住個站名響度。
### 樓層
呢個站有三層樓嘅地上室。其中地面係站廳，地上二樓係嘅月台，地上三樓係車站嘅設備同辦公室。雖然車站冇休息室，但廁所喺地面嘅免費區入面，未同站廳連埋一齊。
#### 打掂

#### 打橫

### 站廳
新造站嘅收費區喺站廳嘅中間，兩邊就係出入口。而收費區入面有扶手電梯同樓梯、專用𨋢往返月台都得。

### 月台
呢個站有2個側式月台，喺番禺區石碁鎮嘅市蓮路同京珠高速公路嘅交界東南邊嘅上空。

另外，喺呢個站嘅南邊偏西冇幾遠嗰度有條存車線響度，如估海傍站到金洲站嗰橛搞出咗冬瓜豆腐嘅話，去金洲嗰邊啲車就先喺去金洲嗰邊嘅月台清嗮客先，跟住入去存車線嚟準備調頭。之後部車就入呢個站去黃村嗰邊嘅月台嚟返轉頭。

### 商舖同自助服務
而家嘅石碁站入面唔單止冇鋪頭，相反凈係得2台自助服務設施畀乘客用，包括咗1台自動販賣機同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅服務呢台嘢。

### 出入口

呢個站有2個出入口，分別係A同B。

## 頭尾班車信息同配線圖

## 車站歷史
### 規劃
呢個站最先喺2003年嘅地鐵方案入面出現咗，話係嘅車站。之後呢個站入咗嘅二期工程入面。
### 施工
到咗2006年初，呢個站就開始正式逳手起。而工程一直到2006年10月份先至搞掂。
### 通車
2006年12月30號，嘅南延段開通咗之後，呢個站正式開放。
### 2012年3月6號，地鐵站封閉3個鐘。
喺2012年3月6號，因為嗰日朝早6點21分喺呢個站附近嘅京珠高速公路嗰度發生咗單好嚴重嘅車禍。後嚟有人將呢單嘢報咗畀差佬之後，差佬同消防馬上嚟到發生嗰單交通事故嗰度，重將現場都封鎖埋。而呢個站附近嗰80米入面都唔畀人入嚟，而停喺呢度附近啲車都俾差佬當成市民揸嗮出去。因為嗰時好多人都唔知佢裝住嘅係液化石油氣。後嚟經過咗3個鐘嘅巡查，裝住液化石油氣嘅槽罐好彩冇爛到嘅同時，重未見到有着火或槽罐開裂或燃氣洩漏嘅嘢，而呢單CASE搞到一位女乘客受咗輕傷。

而嗰日9點21分，石碁地鐵站嘅工作人員就爲咗地鐵站嘅安全，佢將呢個站臨時封咗，重喺入站口棟咗嚿牌話唔畀入站。係因為發生車禍嗰度冧咗嘅槽罐車離呢個站凈得30米到而馬上疏散呢個站入面準備坐車同入站啲乘客，同時嘅雙向列車改成唔停呢個站。

喺10點20分，石碁地鐵站嘅冚唪唥扶手電梯、專用𨋢同埋閘機都唔逳得，甚至連站入面嘅電器都唔例外。而上晝11點15分，呢個站啲人都好似趕鴨噉趕，全部走嗮佬，去到警戒線出面。一直到中午12點44分，槽罐車俾工程車拖走咗之後，呢個站先至恢復返正常營運。

嗰日廣州地鐵重提醒，如估喺呢個站入咗閘，但係未上車或落車而未到站就落車而受到暫停對外服務影響嘅乘客，買咗嘅車飛喺7日內去到除咗之外嘅地鐵入面邊個站度辦同退票有關嘅手續。

## 利用狀況
呢個站係家吓距離蓮花山景區最近嘅地鐵站，因為呢個站冇幾遠就係個巴士站，入面有可以直接去蓮花山嘅巴士，喺石碁嗰邊住嘅居民嚟講，喺節假日且天晴、或觀音誕嗰日，成日都有好多去蓮花山嗰邊嘅人喺呢個站落車，跟住轉巴士去蓮花山嗰頭。另外，呢個站嘅客流成日都係去蓮花山或附近嘅住宅同學校返放工同上落堂嘅人比較多。

## 接駁巴士
新造地鐵站：
:番92、番93、番126

## 附近嘅建築同景區
*廣東女子職業技術學院
*廣州市番禺永華傢俱有限公司

## 攷

## 上一站·下一站




類:番禺區鐵路站
馬利茲叛亂

**馬利茲叛亂**（），又叫**布爾叛亂**（）、**五先令叛亂**（），係南非聯邦嘅布爾人發起嘅一場叛亂，由1914年9月15號第一次世界大戰開始無耐發起，到1915年2月4號失敗告終，叛亂領袖都畀政府收監。
陳杏妍

**陳杏妍**（，，），曾經用藝名**陳開心**、**陳雨書**，係香港電影演員，亦係香港導演陳勳奇個女。佢1998年出道，出道作品係佢亞爸執導嘅《上海探戈》，而最後一套參演作品，亦係佢亞爸執導嘅電影，叫《緣來是遊戲》，馬國明都有份拍。

2014年10月24號，陳杏妍懷疑因為情緒病而喺將軍澳寶林邨墮樓，享年40歲。

## 演出電影一覽
*1999年：上海探戈
*1999年：猛鬼女社工 飾 明月	
*2000年：辣椒教室 飾 May	 	 
*2000年：愛殺	 
*2002年：決戰芝加哥
*2014年：緣來是遊戲

## 參考
*【女藝人墮樓亡】曾與馬國明合拍電影
*陳杏妍—香港影庫

類:香港從高空跳下自殺身亡者
大慶石油會戰

係中華人民共和國初期一件歷史事件，發生喺1960年到1963年。所謂「石油會戰」，係指集中全國力量開掘油田。由於大慶油田係中國發現嘅第一處大油田，自此改變中國依賴入口石油嘅局面，促進中國石油工業嘅發展，所以呢場石油會戰意義好大。而家喺大慶薩爾圖有條街道起名做會戰街道來紀念呢件事。

## 背景
中國喺舊陣時無開發到油田嘅，甚至畀美國美孚公司宣佈「中國無石油」，即係「中國貧油論」，所以嗰陣時中國石油靠入口。1953年，第一個五年計劃實施，但係啲石油唔夠，要使外滙入口原油、成品油，石油工業係唯一無完成一五計劃嘅單位。直到1959年，中國石油產品銷售量爲504.9萬噸，其中自產205萬噸，自給率40.6%。而當時中國經歷一系列政治、經濟動盪，國民經濟崩潰，1960年，中國需要原油1000萬噸，缺口一半以上，巴士因爲無油要孭煤氣、酒精、木炭出街。甚至連空軍嘅飛機都飛唔到。

## 搵油田
石油作爲緊要嘅戰略資源，係好多國家爭嘅嘢。1928年初，「中國東北有石油」呢件事傳得好墟冚，日本人亦想搵，自1929年起佢哋就開始喐手，搵過牡丹江、錦州、阜新、扎賚諾爾、豐寧，但都搵唔到。九一八事變後，日本勢力更加方便喺中國東北搵石油，扎賚諾爾係重點地區，但都未搵到。1939年時喺阜新搵到石油類礦物，但無開採價値，實質上呢度離遼河油田先隔座山。1940年，日本石油公司、軍方放棄喺中國東北搵石油嘅計劃，轉向南洋度搵。

而家認爲，日本之所以搵唔到石油，一個係鑽探技術未得，一個係無深入認真噉鑽探，鑽探範圍、密度唔夠。而中國地質學家、陸相成油論嘅提出者黃汲清認爲，日本人用咗30年都無搵到油田，而中國人用五年就搵到，係因爲日本人唔知陸相地層可以生油，換言之，係日本人嘅探礦思想有問題。當時日本信嘅理論係「海底腐泥起源說」，而大慶屬於北滿，係理論上嘅貧油區，所以無重點搵。

喺日本有個傳聞，話1920年時美孚就搵到大慶油田，但係美國政府唔畀佢宣佈，重要佢宣稱「中國貧油論」。而美國人噉做，係因爲東北係日本勢力範圍，而日本石油靠美國入口，美國驚日本有咗石油就無咗制住日本嘅手段。不過呢個講法有待證實。

喺中華人民共和國成立後，搵石油嘅重點喺西部。喺黃汲清提出陸相成油論之後，1953年，地質學家李四光用呢個理論發現松遼盆地有油氣嘅證據。1958年，按鄧小平嘅睇法個重點轉向東部。

1959年4月，喺黑龍江肇州大同鎮嘅松基三井開鑽；8月3號有油氣跡象；9月26號晏晝，噴出工業原油，正式發現油田。因爲咁啱就來係中華人民共和國十週年國慶，根據黑龍江省委書記歐陽欽嘅提議，起名做「大慶」，同時黑龍江省人民委員會根據歐陽欽嘅提議，發咗份《關於成立大慶區和將大同鎮改為大慶鎮的決定》。

## 石油會戰
### 發動
松基三井日產原油13.02噸，用五個月試採，測得產量穩定可靠。1960年1月，石油部開會，想發起多啲人去發掘油田。2月13號，石油部向中共中央提交份《關於東北松遼地區石油勘探情況和今後工作部署問題的報告》；2月20號，中共中央批準；2月22號，中共中央決定從當年解放軍退伍官兵中抽三萬人去做勞工。自此將四萬石油職工（來自37個石油廠礦、院校）、三萬轉業官兵、國務院一啲部門人員調曬去大慶油田，喺薩爾圖舉行誓師大會，開始咗大慶石油會戰，由時任石油工業部副部長康世恩做大慶石油會戰領導小組嘅組長。後來返唔到城市嘅落鄉知青都加入埋。正因爲噉，而家嘅大慶係黑龍江人口構成最豐富嘅市。

當時呢場石油會戰係行內先知，對外保密，因爲呢個油田好緊要，所以要國家保密。會戰指揮部對外嗌「薩爾圖農墾總場」，下屬單位「農墾分場」。保密到就連啲工人返鄉下探親，畀差佬以爲係「勞教逃犯」而拘留。

### 環境
當時環境好艱苦，條件好差。嗰時大慶重係好荒涼嘅草原，又凍，幾萬人就噉聚喺荒原，幾乎無到生活設施；上頭無錢投資開發，設備、技術亦落後；人才少，無開發大型油田嘅經驗。有啲人覺得唔似搞工業，好抵觸，而因爲辛苦，好多人走佬，高峰時有過千人出走。因爲當地係盆地嘅底，1960年時雨水多，積水深到行唔到路。無屋住最頭痕，呢啲高寒地帶半年係冬天，最低溫度-40℃，無屋過唔到冬，而磚屋起唔到，因爲無人無物亦無金，啲人唯有靠瞓牛馬欄、帳篷、板房、就地挖個坑噉瞓，幾阿個人攬埋一齊保暖，後來掘到啲油，就燒油禦寒，不過原油一燒煙大，攻到面黑曬。

無嘢食又係煩，因爲營養唔夠，有4595人浮腫病，啲人靠食野菜，後來啲人自己開荒耕田搵食，比如1961年黑龍江批畀佢哋10萬畝嘅北安荒地，到1963年開荒17萬畝，產糧2700萬斤，噉先至有嘢食。

原本開發噉嘅油田係要有大卡車、工程車、吊機來運設備，呢啲設備總共幾萬噸重，但係唔夠車，於是係靠人力從火車站拖到幾公里之外嘅工地。鑽油井要水，啲鑽機裝咗，無水等於廢鐵，而車少，啲人就人手用盆、桶運水，總共運埋幾十噸水。幾千部機器運作要人維護，但係無維修廠，啲工人都係現場露天維修。

有啲人捱唔掂，亦有啲人頂硬上，比如畀中共宣傳嘅鐵人王進喜，就話佢哋呢班人就好似佢噉搏命，唔驚艱難，稱之爲「鐵人精神」、「大慶精神」。此外重有五面紅旗，係指石油會戰入面嘉獎嘅五個人，分別係王進喜、馬德仁、段興枝、薛國邦、朱洪昌。而喺之後，1963年10月下旬國家經委同東北局經委開咗個座談會，決定宣揚大慶事蹟同經驗，之後寫咗份報告去北京，1963年12月25號，毛澤東發出「工業學大慶」嘅號召，號召發出後，全國有125萬人訪問大慶。

### 成果
呢場石油會戰持續咗三年半，共探明油田面積860平方公里，建成第一期嘅大型煉油廠，間廠可以年產原油500萬噸，三年落來累計產出原油1166.2萬噸，佔同期中國原油產量51.3%。財政上繳10.6億元，兜返本之外，亦爲國家累積資金3.5億元，從根本上改變中國石油工業嘅面貌。同時喺開發過程中，解決咗世界油田開發幾個重大技術難題。

1960年6月1號，裝咗21節油罐車嘅火車將大慶油田第一批產出嘅原油從薩爾圖站運去錦西第五煉油廠。自此，大慶油田改變中國石油依賴入口嘅局面。

## 問題
大慶石油會戰雖然個成果好大，但係大慶油田嘅管理問題亦都係從會戰時賴低。最大嘅特點係政治化，凡事搞群眾運動，而唔係建立一套規章制度去管理；領導層係黨委集體，唔係由廠長帶頭；因爲政治化，經濟效益上唔計盤數，取消計件人工，所以經營管理上好差。而礦區嘅規劃係村鎮仔嘅模式，會戰總部直接設喺油區，無將辦公、生活區同工礦區分離，結果投資大，效益低，日後嘅城市化亦破壞當地草原生態。同時處以上嘅領導幹部生活舒服過其他人，比如食得好過人、辦公規格高、領導會議多而他他條、工仔餓肚做餐死、開交誼舞會。

而爲咗攞個名，油田嘅面積、石油儲量計算好粗疏，水份大，急住去宣傳。同時1960年時劃30萬平方公里做實驗，結果汙染草原、浪費原油，而實際上油田開發應該喺勘探完後、制定完備開發方案先好開始，但因爲急，結果搞成噉嘅局面。喺宣傳大慶事蹟時，配合當時毛主義政治運動，喺噉攞「毛澤東思想」吹水，結果掩蓋真正嘅大慶經驗、以及問題，呢種政治化好傷大慶油田嘅發展。

## 攷


類:中華人民共和國史
類:大慶
愛德雲·哈里斯·鄧寧

**愛德雲·哈里斯·鄧寧**（；）係一位英國海軍航空兵飛行員。

1917年8月2號，鄧寧駕駛索普威斯幼犬式戰機（Sopwith Pup），以側滑嘅方式成功喺改裝過嘅英國海軍暴怒號（*HMS Furious*）戰列巡洋艦上面降落。今次係英國海軍航空兵乃至全球第一次有人成功將戰機降落係戰艦嘅甲板上面。之後鄧寧又成功著艦兩次，但係喺8月7號第四次嘗試降落嘅時候，飛機由於引擎故障加上強上升氣流而失速墜海，鄧寧不幸以身殉職。佢殉職嘅時候嘅軍銜係少校。鄧寧殉職之後無耐，英國海軍就將暴怒號嘅主炮全部拆澌，將佢改裝成一架真正意義上嘅航空母艦。

## 參考
莊·理·鄧寧

**莊·理·鄧寧**（；）係一位美國物理學家，對美國原子彈嘅研發有重大貢獻。

類:美國物理學家‎
中大碼頭

**中大碼頭**（），之前嗌過**康樂碼頭**（），係廣州一個客運碼頭，喺海珠區濱江東路嘅中山大學嘅北門廣場嗰度。

## 史
之前呢個碼頭唔係嗌呢個名，而係嗌「康樂碼頭」。而「中大碼頭」嘅名喺1952年先至改咗上去嘅。喺民國時期，孫中山坐過船三次嚟呢度登陸，跟住去嶺南大學（而家係中山大學）入面演講嘅。喺以前，有好多有志氣嘅青年學生就喺呢個碼頭坐船，之後北上去參加革命。而家嘅中大碼頭係2002年嗰陣裝修咗中大北門之後先至出嘅版。

之前嘅水上巴士S2綫嘅總站係嚟到呢度就返轉頭，但係到咗2014年11月4號，廣州水上巴士公司就將之前嘅S2線同S11線合併咗，改成從芳村去到廣州塔嗰邊。究竟點解，係因為呢兩條路線重疊咗。而合併咗之後嘅路線就延長到而家嘅廣州塔嗰邊，改變咗之前水上巴士S2綫嘅東邊總站歷史。

## 航綫

## 附近嘅景區同建築
* 中山大學北門廣場
* 黃金海岸水上樂園
* 中山大學
* 金海灣
* 高雅灣

## 註同攷
;註

;攷
象形

**象形**係六書其中一種構成漢字嘅方法，用字嘅線條或者筆劃，將要表達物體嘅外形特徵具體噉勾畫出嚟。東漢學者許慎喺《說文解字》入便係噉講嘅：「二曰象形。象形者，畫成其物，隨體詰詘，日、月是也。」

## 字例

下表嘅漢字，每一隻嘅原初形態（睇甲骨文個樣）都似佢哋所表示嘅事物。

## 分析
雖然象形字基本上係由畫圖嚟描繪實物，但係呢類漢字有時都可以表達抽象概念。好似根據廿一世紀初主流嘅睇法，**大**係象形字，**大**所表達嘅字詞意思（巨大、大嚿）唔係具體嘅實物，而係抽象概念，不過**大**字嘅形狀好似一個將四肢伸到最開嘅人噉，呢個具體嘅形象就係個字嘅設計概念。

象形字係「基本」嘅漢字。人哋學漢字通常都係由學象形字開始。比較複雜嘅漢字，好多都係由呢啲字組合而成，而且象形字經常會做部首嘅角色，等睇字嘅人知道一個漢字喺意思上係「屬於邊一類」。例如日、月、山、水、雨、木... 等都係常見嘅部首。

## 睇埋
*六書
*指事
*象形文字
*語素文字
*字素

## 註釋

## 引述
指事

**指事**係六書其中一種構成漢字嘅方法，一望埋去大致認到，細心睇就知道佢意思。東漢學者許慎喺《說文解字》嘅序嗰度噉樣描述指事概念：「指事者，視而可識，察而見意，上、下是也。」

## 爭論
到咗清朝，段玉裁喺《說文解字注》度話：

句嘢係講緊指事同象形有咩分別。段玉裁認為，兩者分別在於象形「專門指某一樣嘢」，而指事就可以包含好多種事物。

事實上有學者話指事字同象形字好難分得清。有人就噉講：「象形同指事之間邊度劃界，係學習六書嘅難處。遇夫先生話：講到指事呢樣嘢，以前嘅學者有好多誤解，而近代嘅王筠仲錯得更加厲害。點解王筠會錯？因為佢將指事嘅『事』當做係講字義，唔知其實應該係講字形。好似齊字用禾嘅齊整嚟表示齊，飛字用鳥嘅舉起嚟表示飛，呢啲都係象形字。但係王筠就話齊、飛都係全體指事。因為齊、飛呢兩個字都係表示動作，喺文法上面係動詞所以佢當係指事。呢個係用本字嘅字義嚟判斷指事，唔係用字形嚟判斷...... 總之，指事係講字形，唔係講字義。講到根本，指事嘅『事』就係符號。符號同圖畫唔同，所以指事同象形有分別。符號同意思訓練冇關係，所以指事同文法唔可以相合。」

因為指事字同象形字之間嘅界線咁模糊，有學者乾脆放棄指事呢個概念，認為根本冇所謂嘅指事字。例如《古文字學導論》一書就提出一個講法，話指事呢個分類，只不過係前人因為解釋唔到某啲漢字而諗出嚟，本書嘅作者仲認為啲畀人歸類做指事嘅字，全部都可以歸入象形或者象意度。

## 字例
以下係一啲經常分類做指事字嘅漢字：

## 睇睇
*象形

## 註釋

## 引述
會意

**會意**（）係六書其中一種構成漢字嘅方法，將兩個或更多嘅字符拼埋一齊表達意思。東漢學者許慎就係噉樣描述會意概念嘅：「會意者，比類合宜，以見指撝（同「揮」），武信是也。」句嘢話**武**同**信**都係會意字嘅例子。

## 字例：傳統漢字
會意字係指一隻漢字由多過一個漢字組合埋一齊而形成嘅，通過依啲組成部份嘅結合，隻新字表達出一個新嘅意思，而唔係單純睇各個字本身嘅意思。例如以下依啲漢字，都成日歸類為會意字：
:

## 字例：粵語用字

有一部份粵字（粵語專用嘅字，有古字又有新造字）被指係屬於會意字，譬如：
:

## 睇埋
*形聲：同形聲字唔同嘅係，會意字組合起上嚟同組成部份嘅讀音無關，所以一隻會意字嘅讀音通常都同佢啲組成部份差天共地。

## 註釋

## 引述
轉注

**轉注**（）係六書其中一種構成漢字嘅方法，大致係話同一類嘅字，意思可以互通。

## 例字
*考、老
*顛、頂

## 界定

《說文解字》
說文係噉講嘅：

喺六書入面，轉注嘅定義一直都充滿爭議。許慎對轉注嘅解釋好簡略，而《說文》全書九千幾個字入面都冇具體講明邊啲字係轉注字。所以後世學者對轉注嘅真正意思有好多唔同睇法，到廿一世紀初都仲未有一致定論。

對於轉注，一種常見理解如下。如果話假借係一個字有幾個意思，轉注就可以理解做一個意思有幾個字嚟表達。有學者用咗個比喻：「將一碗水倒入杯度，外形雖然改變，但內容係一樣。音義就好似水咁，形狀可以係碗可以係杯，即係形體雖然唔同，但實質內容係一樣。」譬如唔同地方因為方言等嘅分別，對**老**呢個概念口語上有唔同叫法，有啲地方叫做 ***'，有啲叫做 ***'，有啲叫做 ****。當人哋要為「年老」呢個意思整字嘅時候，就約定用**老**做部首，將呢個義符加喺聲符上面，造出**老**、**考**同**耆**（想像粵語口語都會用嘅**耆英**一詞）。呢啲字就係互相嘅轉注字。

## 批評
因為轉注呢個概念咁模糊，有學者乾脆建議而家嘅人唔使理會呢個概念。好似裘錫圭就噉講（原文係中文書面語，下面譯做粵文）：

## 睇埋
*六書
*假借

## 註釋

## 引述
形聲

**形聲**（）係六書裡便其中一種構成中文字（又叫漢字）嘅方法，由表達意思嘅**形符**同表達讀音嘅**聲符**夾埋一齊。東漢學者許慎喺佢本著作《說文解字》當中係噉嚟描述形聲嘅：

一個形聲字有兩個主要部分，就係形符（又叫意符、義符等）同埋聲符。形符可以理解成係表示個中文字「意思上面係屬於邊類」而聲符就大概表示個中文字點樣讀。聲符嘅讀音通常都唔會同成個中文字嘅讀音一模一樣，但係會好相似，可能淨係差一個聲母、韻母或者聲調咁多。

唔係所有聲符都單純聲符，有時聲符先至意義所在。好似晴字，青字反而意思所在，指天青，日字後尾加上去別義，唔係靠形聲造出來。又如雲字，本字云，雨字後尾加上，唔能講成靠形聲造出來。有聲符並唔意味形聲構字。

語言學家王力，編寫同源字典，就指出一啲近音字可能同源，音有意思。如狗字，貌似聲符無意思，實情句字同佢異字勾字，會指一啲細嘢，曲嘢。「小犬爲狗，小熊、小虎爲豿，小馬爲駒，小羊爲羔。」句勾反映喺曲義，有鉤，有枸，有軥，有笱，有拘，有痀，有朐。睇落無乜意義聲符，實情意符來，有意義，並非形聲構字。

驟見望落以為好多形聲構字，亦未必真正形聲。

## 字例：傳統漢字
以下係形聲字嘅一啲例子，讀音一律以粵語作準：

:

## 字例：粵語用字

粵字係專門用嚟寫粵語嘅中文字。粵字好有歷史，會用到好多古老嘅中文字，例如**睇**（現代粵語讀音同**體**）一字，就可見於春秋時期嘅《楚辭》，而**諗**一字就可以追溯至《詩經》咁久遠。

除咗依啲古字，粵字亦包含咗唔少新造字。新造字出現可以有好多成因，可能係古字失傳，又或者係自然嘅語言演變引致新嘅口語字詞出現，所以要造新字嚟寫，譬如**𨋢**字就係依種情況。粵語群體造親新字，普遍都係跟從六書建構嘅，當中形聲字就佔咗好大一部份，譬如係：

:

此外，亦可以睇吓粵語字裡便嗰一大拃從口字部嘅字，譬如係**嘅、啲、嗰、啱、嗮**等對語法嚟講不可或缺嘅字。依啲字「係寫緊口語」所以從**口**，而**口**旁邊加一個讀音有返咁上下接近嘅聲符。依啲字都可以算係形聲字。

## 構造分析
形聲字又可以按構造分類，即係考慮形符同聲符嘅位置點擺。

**形符擺左，聲符擺右**：好多

**形符擺左，聲符擺右**：相當多

除咗左右之外，形符同聲符仲可以分上下擺（例如**宇、草、雲、想、斧**等）或者分內外擺（例如**園、閥**等），當中分內外嘅形聲字，通常形符喺外，但係都有例外，譬如係**聞**一字。

## 對比會意

形聲同會意嘅共同點就係，兩種都係將比較簡單基本嘅中文字，組合成更複雜嘅中文字。兩者嘅分別係，形聲字揀聲符嘅時候只係睇佢點讀，完全唔理佢嘅意思。好似**鯨魚**嘅**鯨**噉，鯨魚同**京**（即係首都，古時亦有用嚟指高聳嘅建築物）喺意思上完全冇瓜葛，創字嘅人用**京**字嘅時候純粹係為咗攞佢讀音。

形聲同會意有時都幾難分別。好多睇落好似形聲字嘅中文字，個聲符都可以兼做形符。好似**趾**字噉，解作腳趾，有**足**部，而**腳趾**個**趾**粵讀同**止**一樣係  。但係噉唔代表**止**一定淨係做聲部：**止**字喺甲骨文寫做**止**，個形狀俾人話係好似腳趾，所以**止**喺**趾**字入面可能都係兼做緊形符。跟據呢個講法，**趾**字其實係會意字。亦有人話，**趾**字係既形聲又會意嘅字。

## 起源推測

有關形聲字嘅起源，上海出身嘅學者錫圭提倡，話形聲字可能源自假借。裘錫圭係噉講嘅：

可以睇睇漢語喺廿世紀點樣為化學元素畀中文字名。

亦可以睇吓文字學上講到嘅定符概念。

## 睇埋
*六書
*會意
*定符：文字學上一個概念，如果話某個符號係一個定符，意思係話依個符號屬於形意符號，用嚟加喺某個符號側邊，標示個符號語義上屬於咩類型，防止寫低嗰句嘢有歧義；形聲漢字用到嘅形符就成日被指係定符嘅一種形式。
*語義同語音：為口語字詞創造形聲字嗰陣，要同時考慮晒依兩樣嘢。

## 註釋

## 引述
假借

**假借**係六書其中一種構成（或者使用）漢字嘅方法，即係將本來有音無字嘅字，借個同音字去用。《說文解字》係噉講嘅：「假借者，本無其字，依聲託事，令長是也。」

古時，漢字本身數目有限，新概念入嚟嘅時候，又或者有啲新嘅嘢想講嘅時候，將新嘅意思畀咗之前嘅個音相同嘅字。久而久之，借過嚟嘅意思就成為個字嘅意思。

## 概論

講假借，即係**用同音字代替**，本來冇字寫嘅意思係指口語中有啲字詞本身係冇漢字可以寫。

是但搵一種漢語，口語都會有啲詞語係冇相應漢字嘅。冇字寫嘅原因有好多：可能係因為嗰種漢語入面有啲口語詞語唔係源自漢語，例如粵語入面就有好多字詞係來自古百越語，另外中古漢語都有因為佛教傳入而從梵文度借詞嘅詞語，好似婆羅門同南無噉。除此之外，有啲口語字詞可能本來係有字可以寫，但係寫法已經失傳。無論係咩原因，用漢字嘅人見到有啲口語詞冇字可以寫，就會攞一個同音或者近音、但意思無關嘅漢字嚟用。

有學者話，虛詞同代詞等表達抽象概念嘅字詞，成日都會用假借字寫。呢啲概念太過抽象，好難用象形、會意或者形聲等方法嚟造字，所以古人通常都係搵啲啱啱同音嘅漢字嚟寫，好似文言文經常見到嘅虛詞**焉**或者代詞**其**，就畀人認為係呢種情況嘅例子。現代粵文都有類似嘅情況，例如**佢哋**、**我哋**裏面嗰個**哋**，同表示**土地**嗰個**地**發音一樣，有時粵語使用者寫粵文嘅時候會寫做**佢地**、**我地**咁，但係**土地**同表示複數嘅**哋**喺意思上其實冇咩關係。

## 古語使用
*今 
*長 
*莫 - 本意為「挨晚」，借來表示唔係、唔好嘅意思，例如「莫失莫忘」
*四 - 本意為「口、鼻呼出之氣」，	借來表示個「亖」字（三之後嘅數字）
*萬 - 本意為「蠍子」，借來表示個「十個千」

## 粵語使用

粵語之中，有音，不過，個漢字唔知點寫，一係個字從冇存在過，一係冇人記得（失傳）。所以借個同音字去用寫出嚟。例如借用「而家」、「依家」、「宜加」去講  嘅音，嚟表示「現今」、「呢一刻」、「呢一陣」嘅意思。

寫粵文冇正式嘅官方機構去規範邊個字點寫。假借嘅用字版本可以好多，亦冇話邊個啱，明就算。

香港人喺英治時期嗰陣就由英文借咗好多字詞入粵語。由英文借詞有個問題：如果粵語要由例如日本話嗰度借詞，好多時用粵音嚟讀啲日文漢字就得—
*日本話口語字詞 **ninki** 簡單講係指**受歡迎程度**嘅意思；
*呢隻口語字詞用漢字寫，通常會寫做**人気**；
*用粵語讀**人氣**呢兩隻漢字— ****
但係，英文傳統上唔會攞漢字寫，「讀佢哋嘅漢字嘅粵音」呢種做法行唔通；於是香港人就大舉用假借，口語上借咗隻字詞過嚟，再搵啱音（或者大致上啱音）嘅漢字寫佢出嚟，例子：
:**Bus** → 粵語語音  → 假借漢字**巴士**
:**Hello** → 粵語語音  → 假借漢字**哈佬**
:**Brother** → 粵語語音  → 假借漢字**巴打**
:**Follow** → **科勞**
:**Number one** → **冧巴溫**
:論盡
:那西
等等。

粵語同其他漢語（譬如係普通話）嘅發音差異頗大，所以假借用字亦都會同其他漢語有分別。假想有某串漢字，佢用粵語發音讀聽落似某隻英文字詞，但同一串漢字如果用普通話（或者客家話、上海話...）讀，出嚟個音通常就唔會再似嗰隻英文字詞。好似係**冧巴**噉，呢串漢字用普通話讀會係 **lín bā**，冇咁似英文字 **number** 一詞。

## 簡體造字
廿世紀中中國制定簡化漢字嗰陣，亦都有一定程度噉採用假借做法，用筆劃少嘅漢字取替同音而筆劃多嘅漢字，例如指麵粉同相關意思嘅**麵、麪**等漢字，就簡化成**面**一字——就係因為**面**一字讀音同**麵、麪**相同。

## 睇埋
*轉注
*粵字
*音譯
*萬葉假名
*訓讀：某程度上係假借嘅相反—假借係淨係攞隻漢字嘅讀音而忽略原先意思（取音不取意），訓讀就淨係攞隻漢字嘅意思而忽略原先讀音（取意不取音）。

## 註釋

## 參考
火車頭

**火車頭**，學術上又叫**鐵路機車**，係拉郁成架火車嘅火車卡，初頭用蒸汽推，跟住發展到用油渣（柴油）。家陣唔少火車已經唔再靠火車頭拉郁，而係將推動力分散到唔同車卡。
機車

**機車**呢個詞粵語區比較少用，國語區就會用得比較多，可以係解：
*火車頭，又叫「鐵路機車」
*電單車，台灣會叫「機車」
蒸汽

**蒸汽**（ ），或者叫**水蒸氣**，係水嘅氣態，喺大氣壓力下面加熱到攝氏100度，液態嘅水會變做蒸汽。蒸汽亦係人類其中一種推郁機械嘅能源，由瓦特改良蒸汽機後開始廣泛使用。

## 基礎

蒸汽係水喺氣態下嘅存在形式，通常由液態嘅水吸收足夠熱能之後產生。喺標準大氣壓下，水喺攝氏100度會滾，但即使低過呢個點，水分子都可以逐漸逃離液面，形成蒸汽，呢個過程稱為蒸發。

由於蒸汽中嘅水分子之間距離較遠，蒸汽相比液態水密度低啲、體積大啲。蒸汽嘅形成同性質，可以用熱力學入便嘅能量轉換同狀態變化嚟描述，例如潛熱等概念。

## 應用
喺工業革命期間，蒸汽廣泛被用嚟推動蒸汽機，為工廠、生產設備同交通工具提供動力，對工業化同城市發展產生深遠影響。蒸汽機車同蒸汽船都係蒸汽動力嘅典型例子。

喺現代，蒸汽仍然廣泛應用於發電，特別係火力發電同核能發電，利用高壓蒸汽推動渦輪機發電。此外，蒸汽亦用於消毒、烹飪、供暖、清潔同各種工業製程，例如蒸餾同物料處理。

## 睇埋
*水汽
*冰

## 外拎
蒸氣

**蒸氣**（英文：vapor或vapour）係指啲液態或者固態嘅物質轉緊做氣態而又未到臨界點嗰陣出嚟嘅氣，同蒸汽（steam）唔同嘅係，「蒸汽」通常指已經過咗臨界點之後出嚟嘅氣，而「蒸氣」係指臨界點之前出嚟嘅氣，所以呢啲氣入面會夾雜住相同物質嘅另一狀態（固態或者液態）。
基斯柏特

**基斯柏特**（**Chris Pratt**，）係美國一位演員。佢代表作係《銀河守護隊》嘅。

## 演出
### 電影
* 2000年：《Cursed Part 3》飾演 Devon（短片）
* 2003年：《The Extreme Team》飾演 Keenan
* 2005年：《》飾演 Brason
* 2007年：《Walk the Talk》飾演 Cam
* 2008年：《》飾演 Bobby
* 2008年：《殺神特工》飾演 Barry
* 2009年：《》飾演 Fletcher Flemson
* 2009年：《》飾演 Lester Watts
* 2009年：《陰點鬼情人》飾演 Roman Duda
* 2009年：《The Multi-Hyphenate》飾演 Chris（短片）
* 2011年：《》飾演 Kyle Masterson
* 2011年：《魔球》飾演 
* 2011年：《翻兜有情郎》飾演 核突Donald
* 2011年：《》飾演 Cully
* 2012年：《》飾演 Alex Eilhauer
* 2012年：《追擊拉登行動》飾演 Justin
* 2013年：《》飾演 Doug
* 2013年：《Mr. Payback》飾演 Darren（短片）
* 2013年：《》飾演 Brett
* 2013年：《觸不到的她》飾演 Paul
* 2014年：《》飾演 （配音）
* 2014年：《銀河守護隊》飾演 
* 2015年：《侏羅紀世界》飾演 Owen Grady
* 2015年：《》飾演 佢自己（客串）
* 2016年：《七俠蕩寇誌》飾演 Joshua Faraday
* 2016年：《太空潛航者》飾演 Jim Preston
* 2017年：《銀河守護隊2》飾演 彼得奎爾 / 星爵
* 2018年：《復仇者聯盟3：無限之戰》飾演 彼得奎爾 / 星爵
* 2018年：《侏羅紀世界：迷失國度》飾演 Owen Grady
* 2018年：《》飾演 Emmet Brickowski（配音、短片）
* 2019年：《》飾演 Emmet Brickowski / Rex Dangerves（配音）
* 2019年：《》飾演 Grant Cutler
* 2019年：《復仇者聯盟4：終局之戰》飾演 彼得奎爾 / 星爵
* 2020年：《½的魔法》飾演 Barley Lightfoot（配音）
* 2021年：《》飾演 Jared "Red" Mitchell
* 2022年：《侏羅紀世界：統治霸權》飾演 Owen Grady
* 2026年：《法無赦》飾演 Det. Christopher "Chris" Raven

### 電視

### 電子遊戲

## 出面網頁
車臣文維基百科

**車臣文維基百科**係維基百科協作計劃嘅車臣文版，由非牟利組織──維基媒體基金會維持負責。家下係各語言嘅維基百科計劃中，規模排名響70名以內（跟文章數量計），有超過6萬篇文。

## 連出去
* 車臣文維基百科
車臣文

**車臣文**（**нохчийн мотт** / **noxçiyn mott** / **نَاخچیین موٓتت** / **ნახჩიე მუოთთ**，*Nokhchiin mott*）係車臣人嘅語言，係一種東北高加索語言，有超過140萬人用。車臣文係俄羅斯車臣嘅官方語言。
波斯尼亞文

**波斯尼亞文**（**bosanski**）係波斯尼亞嘅官方語言，係塞爾維亞-克羅地亞文分支，有超過250萬人用。
阿爾巴尼亞文維基百科

**阿爾巴尼亞文維基百科**係維基百科協作計劃嘅阿爾巴尼亞文版，由非牟利組織──維基媒體基金會維持負責。家下係各語言嘅維基百科計劃中，規模排名響80名以內（跟文章數量計），有超過5萬篇文。

## 連出去
* 阿爾巴尼亞文維基百科
爪哇文

**爪哇文**（ꦧꦱꦗꦮ, ）係印尼爪哇嘅主要語言，有超過8,200萬人用。

類:印尼語言
馬拉加什文

**馬拉加什文**（**Malagasy**），又叫**馬拉加斯文**，係馬達加斯加嘅官方語言，有超過1800萬人用。
大公書信

**大公書信**（），又叫**公函**、**普通書信**、**一般書信**或者**其他書信**（），係指新約聖經作者唔係保羅嘅八卷書信。相對於13卷保羅書信有特定收信對象（教會或者個人），呢啲書信並冇指名特定對象，而係畀所有普通基督徒睇。

## 簡介
就主題性質總括來講，「希伯來書」同「約翰一書」比較著重基督論；「雅各書」同「彼得前書」就強調信徒嘅倫理生活；「彼得後書」同「猶大書」就偏重末世論；「約翰二、三書」著重教會生活；佢哋各自都對信徒喺生活方面有唔同嘅造就。

呢八卷書信依次序係：
*作者唔清楚
**希伯來書
*保羅以外嘅其他使徒所寫嘅：
**雅各書
**彼得前書
**彼得後書
**約翰一書
**約翰二書
**約翰三書
**猶大書
馬拉提文

**馬拉提文**（；馬拉提文：**मराठी**，拉丁轉寫：Marāṭhī），係印度馬哈拉施特拉邦嘅官方語言，有超過7300萬人用。

## 音系

## 文法

## 書寫

## 簡史
番禺汽車客運站

**番禺汽車客運站**（）係中國廣東省廣州市嘅一個客運站，喺番禺區亞運大道入面，金港灣購物廣場嘅隔籬。呢間嘢係由廣州市長途汽車運輸公司嚟負責經營同管理。佢係一個長短途道路客運服務同城區接駁巴士、地鐵喺埋一齊嘅現代化、多功能嘅大型綜合站場；重係廣州地區入面，最大嘅長途客運班車嘅主樞紐站場。

## 逳手同落成時間
呢個客運站喺2002年開始逳手起，一直到2004年6月先至起好。而客運站管理經營方喺2004年10月份開始成立，成個客運站喺2004年12月正式開始營運。

## 佔地面積
面積係93,331平方米，其中車場就有3798平方米，有66個發車位。3000平方米嘅賣飛大廳、4000平方米嘅等車大廳、巴士總站同埋人防工程系統、商業服務設施。

## 出班次流量
出班嘅車次同埋旅客流量：
*車次：達到3500班次/日
*旅客流量：達到45000人次/日。

## 主要經營
呢個車站嘅主要經營去廣東省入面大部分嘅城市地區、廣西、湖南、湖北、重慶、四川、貴州、雲南、江西、河南、陝西、福建、江蘇、浙江、海南等各個省份嘅主要縣市。重有去到番禺區各個鎮嘅客運路線同好多條配套巴士路線響度。

## 附近嘅交通
巴士：
:番禺客運站、城市花園站

## 攞過嘅獎項
呢個客運站喺客運服務行業率先通過咗ISO9001品質管制體系、ISO 14001環境管理體系同埋OHSAS18001職業健康安全管理體系呢三項認證。

## 出面網頁
*广州长运番禺汽車客運站

類:廣州嘅汽車客運站
火炬 (搞清楚)

除咗一般所講嘅照明用火炬外，重可以係：
*傳遞奧運聖火嘅裝置
**火炬手，傳奧運火炬嘅人
*火炬開發區，中國廣東中山嘅國家級高新區
*火炬街道，中國黑龍江嘅街道，有兩條
*火炬鎮，中國四川巴中通江嘅鎮
*火炬計劃，中華人民共和國一項發展高新技術產業嘅指導計劃
*火炬行動，二戰時美國同英國進攻法屬北非嘅軍事行動
*火炬之光，一款電子遊戲
*火炬花，一種觀賞花卉
H.O.T.

**H.O.T.**（；），係南韓第一代男團，屬於SM娛樂，1996年憑錄音室專輯《反對一切暴力》出道，不過喺2001年就解散咗。呢個樂隊之前喺南韓、中華民國、中華人民共和國同其他亞洲嘅國家，甚至去到美洲地區都有人歡迎。直至響2018年《無限挑戰》企劃特輯《星期六星期六是歌手第三季 － H.O.T.》演唱會上H.O.T全員現身，係成員相隔17年再次同台演出。

## 成員

* 文熙俊（隊長）
* 張佑赫
* Tony An
* Kangta
* 李在沅

## 音樂作品
* 1996年——《反對一切暴力》
* 1997年——《狼與羊》
* 1998年——《復甦》
* 1999年——《孩子！》
* 2000年——《大愛》

## 出面網頁
* 공식 홈페이지
* H.O.T. 팬 동호회 연합사이트
* 다음의 H.O.T. 팬 카페
* 엔티카의 H.O.T. 팬 카페
* 싸이월드 H.O.T. 팬 클럽
* Dedicated To H.O.T (DTH) - English International Fan Site 
* go_hot (Yahoogohot) english fan site 
* H.O.T. 뮤직비디오 모음집 - 유튜브

## 註

類:解散咗嘅歌唱組合
類:南韓流行音樂組合
天鵝公主

《**天鵝公主**》（英文：**The Swan Princess**）係喺1994年跟芭蕾舞劇《天鵝湖》改編嘅美國動畫奇幻歌舞電影。
小步舞曲

**小步舞曲**（英文：**Minuet** / **Menuet**）係一種源於17世紀法國貴族圈子嘅三拍子舞曲，盛行喺18世紀嘅歐洲。喺音樂特性上，小步舞曲通常用 3/4 拍號，有陣時亦會用 3/8，數起拍子上嚟通常會係每週期兩段節拍（總共 6 吓拍子）；首音樂多數分兩段，而且兩段都各自成二段體。

喺舞步上，小步舞曲通常會係一男一女成雙成對噉嚟跳，雙方會拖住手噉跳，但身體唔會掂得太埋（好似附圖噉）。

## 睇埋
*巴洛克音樂
*巴哈小步舞曲
窩打老戰役

**窩打老戰役**（中文又譯**滑鐵盧戰役**；法文：**Bataille de Waterloo**；荷蘭文：**Slag bij Waterloo**；英文：**Battle of Waterloo**；德文：**Schlacht bei Waterloo**）係1815年6月18號大英帝國、尼德蘭王國聯同普魯士王國對法蘭西第一帝國喺布魯塞爾南面嘅窩打老（或者譯滑鐵盧）打嘅戰役，係拿破崙戰爭最後一次戰役，最後拿破崙完全輸晒，百日皇朝終結，拿破崙第二次退位。拿破崙打輸咗之後，被流放去到聖海倫娜島，六年後死喺嗰度。

後世會用「滑鐵盧」嚟形容一個人慘敗。
流星

**流星**係太空嘅流星體受行星（通常指地球）嘅引力吸引住，撞入行星嘅大氣層，同大氣摩擦燒着發光。

民間傳說話對流星許願，願望就會靈。

## 睇埋
*流星雨
*隕石
流星體

**流星體**係指太空入面嘅碎石，有細有大，直徑大過10米就歸類做小行星。流星體如果飛近一粒行星，好易畀佢吸引住，撞入大氣層變做流星。
流星雨

**流星雨**係好多粒流星同時飛入行星（通常指地球）大氣層嘅天文現象，一個鐘可以有幾百甚至過千粒流星。
隕石

**隕石**係流星撞入行星（通常指地球）之後燒淨嘅石，如果嚿隕石夠大，就可以喺地殼撞出隕石坑。
會展中心碼頭

**會展中心碼頭**（；）係廣州一個客運碼頭，喺海珠區閱江中路嘅琶洲展館北邊嗰度。呢個碼頭隔籬有個有軌電車站，不過佢除咗交易會期間之外，平時都唔開畀出面啲人坐船去第度。

## 開放時間
因為呢個碼頭唔係成日開放嘅，所以呢度寫嘅係呢個碼頭開放嘅日期同時間：

*註：上面寫嘅係每年呢個日期同時間開放嘅。

## 航綫
火炬

**火炬**（），又叫**火把**（），係一種光源，照明用嘅。火炬要手揸，點着火先用得，最簡單嘅火炬就係點着支乾柴就噉揸。火炬嘅樣係要有一條長嘅棒棍狀物體，一頭手揸，另一頭用來點火，爲咗燒耐啲、容易點着、無咁易熄，一般放啲易燃物喺點火嗰處，比如話裁塊布落來，浸啲松香，然後捲喺點火嗰頭。

未有電燈之前，西洋諸如城堡、教堂等石構建築以及地牢呢啲地方係用火炬照明嘅，即係喺走廊、房嘅牆壁高啲嘅地方安啲凸出嘅燭臺（sconce，又可以嗌做壁燈），而支火炬就插喺嗰度。

除咗可以夜時照光，喺世界好多地方火炬重象徵光明，上面嘅火睇做聖火，火炬變成祭祀時嘅祭器。而有啲地方重以火做主題，玩火來慶節，比如日本嘅，佢哋呢種習俗源自於夏天啲田上面有害蟲飛，要舞支大火炬來燒佢哋，呢種驅蟲風俗嗌做「蟲送」、「蟲追」，後來呢種農事演變爲火祭，兼且多咗祈求五穀豐登、無火燭、無蟲災嘅祈願。

火炬呢個詞又可以調轉寫做**炬火**，除咗可以指火把，又有「點着火把」嘅意思；此外又有個無咁常用嘅詞，叫**松明**（），噉係因爲啲山松油脂多，劈開再點着可以照明。

## 祭祀、儀式用嘅火炬
好多地方過節祭神時用到火炬，可以用佢來天黑照明，又可以傳遞聖火。比如話夜晚時着起成排嘅火炬，照光條路，亦可以畀啲人睇清啲儀式，同時火炬本身可以用來搞儀式，比如嗰啲玩火嘅節慶，有啲將好多支柴紮埋燒，整成支巨型火炬，搞大個場面，亦有啲成班人一人一支火炬來舞來舞去。類似嘅同火有關嘅儀式重有送火、河燈。一般來講以火做主題嘅祭祀儀式大多喺晚黑舉行，係爲咗酬神或者祭啲死人，呢點係世界各國民族共通嘅，無論係亞洲（比如日本）定係歐洲（比如古希臘、羅馬）。

運載聖火最出名嘅火炬係奧運聖火，奧運聖火係開奧運會時燒着嘅聖火，從採火之後一直燒，燒到閉幕爲止，採火地點都係希臘，再經過聖火傳遞行渾各國，最後到達奧運主辦國，呢個傳遞嘅過程就係靠支火炬。呢個活動係自1936年柏林奧運會開始搞起，之後成爲奧運傳統。

除咗奧運，其他一啲體育賽事都會用火炬。市面上亦有得賣，呢種火炬入面裝有專用燃料，有火焰式同無焰式兩種。

喺日本，舊時啲神社燒火炬係用麻木嘅，不過到咗昭和二十三年（1948年）強化施行，之後就無乜點用，而家喺日本得返兩間神社重會燒麻木。

## 入水火炬
喺火炬點火嗰頭溝啲硫磺同石灰再點着，噉樣就算入咗水啲火都唔會熄。噉樣嘅火炬喺古羅馬時就已經用緊。

入水用嘅火炬除咗西方有，東亞亦有。比如日本舊時啲忍者用火藥整嘅火炬，稱之爲「忍者松明」、「水松明」，佢就係用竹筒裝啲火藥整成嘅，潛咗入水都唔熄火。比如而家有嘅實物，就係支70厘米長、7厘米粗嘅火炬，佢表面包住層竹皮，而隻把手係桐木整嘅，兼且支柄度有文化十二年（1815年）嘅筆墨題字。入水火炬除咗可以水中照明，亦可以打仗時愛來放火，因爲佢淋水唔熄，做放火火種啱曬。

具體嘅整法有各家秘方，其中有啲喺兵書度記低咗。比如話日本所傳嘅《訓閱集》（以戰國風改編嘅大江家兵書）卷四《戰法》中就有《用火秘方》，其中就講到「無論水中定豪雨，火都唔熄嘅火炬」，實則上就同忍者用嘅水松明類似，都係喺竹筒內放啲特殊火藥，呢種火藥係「一掂水就着火」，稱爲「不知火秘方」。

## 表演用火把
用喺雜技嘅係嘅常用道具。一般表演時，將支火把掟到半空，再喺佢跌落時空手接返住，技藝高嘅，甚至可以連續循環噉拋接。拋火把嘅表演方法同拋、一樣，而火把因爲啲火舞來舞起嘅景象、以及啲火劃過空中嘅聲，能夠畀觀眾好刺激深刻嘅印象。不過因爲用到火，所以幾牙煙下，初學者玩唔到呢味嘢，就算係熟手，亦要隨時留心無畀火傷到。

火炬除咗用喺專業表演外，好似露營燒着營火後亦可以攞來玩，不過要注意安全，小心火燭。

## 象徵上嘅火炬
火炬一般象徵住光明，有「驅除黑暗」、「照光一切、引領世界」嘅寓意。比如話右手高舉火炬嘅自由女神像又有遞個名做「自由照耀世界」（Liberty Enlightening the World）。不過火炬亦可以象徵住黑暗同死亡，喺古希臘、古羅馬嘅神話度，死神他拿度斯（Thanatos）就係揸住火炬，唔同尋常在於支火炬係倒轉揸嘅，倒轉交叉嘅火炬亦係古希臘羅馬文化當中喪禮嘅象徵。火炬向下象徵住死，掉返轉，向上嘅火炬象徵生命、真理，而熄咗着返嘅火炬象徵返生、復興。

作爲驅除黑暗象徵嘅火炬，經常畀啲政治團體、政黨用來做自身符號。比如英國保守黨曾經用一隻揸住火炬嘅手作爲佢嘅黨標，同時英國工黨喺1983年嘅嘜頭亦用到火炬，呢個嘜頭將象徵農民嘅鋤頭同火炬一齊交叉。剛果前身薩伊嘅國旗就係將隻揸住火炬嘅手擺喺國旗正中，呢隻手就係象徵革命同自由。

## 攷


類:火
市橋站 (廣州)

**市橋站**（；），施工期間嗌過**番禺市橋站**（；），係廣州地鐵嘅車站，2006年12月30號開放，位置喺番禺區光明北路同橋興大道嘅交界地底。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所響度。
#### 打掂

#### 打橫

### 站廳
市橋站嘅收費區喺站廳嘅西邊，而東邊係人行通道，而車站嘅商舖方面，都喺嗮車站嘅南邊免費區入面，連自助服務都喺埋度。站廳嘅收費區入面重有好多部扶手電梯同樓梯、專用𨋢往返月台都得。

### 月台
呢個站有一個島式月台，喺番禺區光明北路同橋興大道嘅交界地底。

另外，呢個站嘅北邊（未到漢溪長隆站嗰橛）有條雙渡線同一條側線響度，由於嗰橛條路好長吓，如估去番禺廣場嗰邊其中一部車喺半佬出咗冬瓜豆腐嘅話，下一班車就用呢條渡線行反方向嘅軌道嚟避開出咗事嘅車；而家條側線係用嚟畀喺漢溪長隆站去天河客運站啲車出現冬瓜豆腐，話要暫停服務嗰陣先至入得嚟，而平時係唔對外嘅。如估出現噉，列車先喺呢個站（去天河客運站嗰邊）嘅月台度清客，跟住入去側線之後就返轉頭。而跟住列車就行入去番禺廣場嗰邊嘅臺，之後接去番禺廣場站嘅乘客。

### 商舖同自助服務
而家嘅市橋站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、涼茶舖等。

另外，市橋站入面重有好多自助服務設施畀乘客用，包括咗自動櫃員機、自動販賣機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有4個出入口，分別係A、B同埋C，D。

## 頭尾班車信息同配線圖
}

▼　番禺廣場站
|}

## 車站歷史
#### 規劃
呢個站最先喺2000年份廣州地鐵規劃入面出現咗。嗰時番禺撤市改區，原先向南延長到番禺廣場，重喺番禺嘅光明北路同橋興大道嘅交界整咗個站，但嗰時嗌嘅係**番禺市橋站**。
#### 施工
*2002年2月：正式喐手起時亦開始動工，隨後站名先至改名做**市橋站**。
*2003年5月30號：車站正式封頂。
*2006年11月30號：車站三權移交
#### 開通
2006年12月30號，由於一期全線通車，呢個站亦正式開放。

## 利用狀況
由於呢個站喺番禺嘅中心區嗰度，附近有好多住宅同寫字樓響度，所以日日都見到好多乘客喺呢度坐地鐵返工或返學，甚至去機場同火車站都有。喺客流高峰期甚至重出現井噴咁滯。

## 高峰客流控制
呢個站高峰客流控制嘅時間係：

星期一到星期五（工作日期間）7：45——8：00

## 附近嘅建築同景區
### 公園
*石橋公園
### 寫字樓
*匯強大廈
### 學校
*廣州市星海中學
### 住宅
*綠茵庭苑
### 商場
*鉆匯珠寶廣場

## 接駁交通

## 攷

## 上一站·下一站




類:番禺區鐵路站
市橋站

**市橋站**可以係：

* 市橋站 (廣州)：廣州地鐵入面，喺度營運緊嘅車站。
* 市橋站 (岐阜)：西濃鐵道市橋綫入面，已經停運咗嘅貨運站。
火炬街道

係中國黑龍江嘅街道，可以係：
*火炬街道 (大慶)，大慶薩爾圖區嘅街道
*火炬街道 (牡丹江)，牡丹江西安區嘅街道
軟殼蟹

**軟殼蟹**係種海鮮食材，趁隻蟹換緊殼，甩咗舊殼而又未生返新殼嗰陣即刻浸冰水，令到隻蟹個殼軟淋淋。煮軟殼蟹之前，只要整走鰓同內臟，就可以成隻炸熟嚟食。
陳穎欣

**陳穎欣**（；；）係香港女歌手，亦係女子音樂組合Super Girls嘅成員，喺商業學高級文憑（市場營銷及廣告）畢業。

2019年，Super Girls五位成員各有發展，其中陳穎欣簽約古天樂旗下公司，希望向演員路進發，同年同游學修、盧海鵬主演ViuTV劇集《仇老爺爺》。

2021年3月1日，陳穎欣加入YouTube頻道試當真做常駐幕前成員。

## 主要作品
### 電視劇（[[ViuTV]]）
*2018年：仇老爺爺 飾 陳欣妮（Yanny）
*2020年：地產仔 飾 朱欣（欣豬）
*2023年：極度俏郎君 飾 蕭安安
*2023年：那年盛夏我們綻放如花 飾 何晞媛（Charlotte）

### 電視劇（[[港台電視]]）
*2013年：2－百變大話妹 飾 何寶琳（Suki）
*2013年：2
*2014年： 飾 Sharon
*2014年：機電夢飛翔－洩漏 飾 Miu
*2015年：3－造市 飾 Kelly
*2016年：私隱何價2－閃婚 飾 Candy

### 電視節目（[[ViuTV]]）
*2019年：《晚吹—女學生·吹水班》 第18集嘉賓
*2022年：《天生食材必有用》 第3集嘉賓
*2023年：《偏食細路鬥大廚》第6集嘉賓

### 電視節目（[[香港開電視]]）
*2022年：食過Find尋味 主持

### 電影
*2013年：
*2013年：第一次不是你
*2013年：
*2013年：恐怖在線 飾 Kitty
*2014年：分手100次 飾 見工少女
*2015年： 飾 Jenny
*2016年：Goodtake

### 網絡劇集
*2018年：向西聞記 飾 十九號

### 電台節目
*2015年：公子會

### 微電影
*2012年：記憶抵押 Nostalgia

### 舞台劇
*2011年：《Love Novels》（趙慧珊Aka、陳穎欣Yanny、蔡明芳Jessica）
*2025年：《我推的男子》飾 蚊蚊

### 廣播劇（[[叱咤903]]）
*2020年：Last Seen! 飾 馬利欣（Maryann）

### 音樂短片
*2015年：周殷廷 - 半祝福
*2015年：周殷廷 - 逃兵
*2017年：周殷廷 - 小姐你好
*2020年：洪嘉豪 - 窮小子
*2020年：梁釗峰 - 偉人
*2022年：江𤒹生、王智德 - Rebound
*2023年：馮允謙 - 收到收到

## 參考

## 出面網頁
*
*
*
*
趙慧珊

**趙慧珊**（，，）係香港歌唱組合Super Girls成員，澳門出世，喺平面設計副學士畢業。

## 演出作品

### 主持
*有線電視主播
*香港電台第二台節目《愛有序》主持

### 電視節目（[[ViuTV]]）
*2021年：《囝囝女女730》第41、161集嘉賓
*2021年：《總有一瓣喺左近》第183集嘉賓
*2021年：《有酒今晚吹》第73集嘉賓
*2022年：《粉絲福利署》第14集嘉賓
*2022年：《智富生活》第6集嘉賓
*2023年：《35+ LOVE》 參加者
*2024年：《我想身體健康》第46集嘉賓

### 電視節目（[[HOY TV]]）
*2023年：《全港開餐100強》 主持
*2024年：《留港開餐100強》 主持

### 電視節目（[[無綫電視]]）
*2021年：《野外步出》 第3集嘉賓

### [[電視劇]]
*2014年：《機電夢飛翔》
*2014年：《曼陀蘿的愛》

### [[電影]]
*2013年：《》
*2013年：《第一次不是你》
*2013年：《恐怖在線》
*2014年：《分手100次》

## 參考
*長腿慳妹 趙慧珊

## 出面網頁
* 
*
*
*

類:真光女書院舊生
蔡明思

**蔡明思**（，，）係香港歌唱組合Super Girls成員，喺美國西雅圖文學副學士文憑畢業。

蔡明思原名**蔡明芳**，2016年改用而家個名。

## 演出作品
### [[電視劇]]
*2014年：機電夢飛翔－洩漏 飾 Betty
*2014年：同里有親 飾 Coco
*2015年：－失蹤 飾 Coco

### [[網絡劇集]]
*2018年：向西聞記 飾 Julia

### [[電影]]
*2013年：
*2013年：第一次不是你
*2013年：恐怖在線 飾 高美美（Carol）
*2014年：分手100次 飾 見工少女
*2015年：沒女神探 飾 便衣警探

### [[電台節目]]
*2019年：叱咤903 公子會 嘉賓主持

## 參考

## 出面網頁
*
*
*
廣州發展公園

**廣州發展公園**（）係中國廣東省廣州市嘅一間公園。喺越秀區二沙島入面，宏城花園嘅東北邊、廣東省中醫院二沙島分院同花城苑、金亞花園嘅對面；隔離有間二沙島體育公園同埋傳祺公園響度。呢間公園由廣州發展集團有限公司先向廣州市園林局同廣州市林業局嚟負責捐錢起，喺2010年底起好。佢重係成個廣州地區入面，第一間有樹林同草地、綠道同文化、藝術嚟做主景嘅開放式市民休閒綠地。

## 史
2010年，由於廣州市要迎接亞運會嚟發展城市嘅新生活，結果廣州發展集團有限公司先向廣州市園林局同廣州市林業局捐錢，一齊嚟起呢間公園嘅同時，重攞埋冠名嘅權限。喺2011年，廣州發展集團有限公司再一次捐錢嚟搞掂夜景嘅燈光照明設施。

## 敘述
呢間公園嘅佔地面積有差唔多127,000㎡，入面有好多樹木同草地響度，嗰度重係廣東省嘅綠道地區。

類:廣州公園

類:二沙島
四節

**四節**係華人傳統四大節日，有唔同嘅定義流傳。

## 春節、清明、端午、中秋四節
其中一種講法係農曆新年（春節）、清明、端午同中秋四個節，都係一家人團聚一齊過嘅節日。

## 春夏秋冬四節
北洋政府大總統袁世凱喺民國三年（1914年）曾經頒令，定陰曆元旦為春節、端午為夏節、中秋為秋節、冬至為冬節。國民可以休息，公務人員亦准放假一日。

## 參考
市橋站 (岐阜)

**市橋站**（；）係西濃鐵道市橋綫入面，既係一個已經唔再開放嘅車站，又係市橋綫嘅終點站。喺第二次世界大戰之前，呢個站係一個搭客嘅火車站。佢喺日本中部地區岐阜縣大垣市南市橋町嗰度，1928年12月17號開始營運，2006年3月31號正式閂閘。

## 車站歷史
喺1928年12月17號，嗰時嘅市橋綫延長段，就從美濃赤坂延長到而家呢個站嗰度為止，不過佢最先用嚟做貨運站。而到咗1930年2月1號先至開始畀乘客入去坐火車，嗰時嘅日本國鐵用燃油發動機車嚟用直通車嘅方式嚟營運。重喺大垣到呢個站之間，7次往返嚟運輸都有。不過到咗1934年5月到彩，喺赤坂本町到呢個站嘅區域唔接受任何乘客嘅坐車申請，甚至連入站都唔畀。喺1935年6月16號，市橋綫從赤坂本町到呢個站嘅區域就開始停運，凈係交返畀貨運嚟用，一直到20世紀90年代後期，已經得返好少貨運嘅列車嚟呢個站停。而呢個站正式開始停運係喺2006年3月31號，嗰時嘅西濃鐵道株式會社正式宣佈，從呢個站到猿岩站嗰橛正式停運。

## 停運之後嘅狀況
* 除咗車站入面嘅設施之外，呢個站嘅路線都已經拆走咗，甚至連軌道都俾人拆埋。

## 出面網頁
* 市橋駅［東海］ - Web日本鉄道旅行地図帳 全線・全駅・全廃線（新潮社）

## 註

## 上一站·下一站




類:廢站
類:日本鐵路站
類:岐阜縣
楊家寶

**楊家寶**（，）係香港無綫電視部頭合約女藝員，未入無綫之前已經拍過唔少廣告同幾套香港電台電視劇，之後參加第26期無綫電視藝員訓練班，而家主要幫無綫拍下電視劇，其中《愛·回家 (第二輯)》入面嘅任莉芝戲份比較多。

## 演出

### 劇集
*2012-2015年：《愛·回家》 飾 路人、店主、薇姨個女、秘書、美女戰士、售貨員、拳手、Bobo、模特兒、丁海倫、醉娃知客、Sammy
*2013年：神鎗狙擊 飾 理財顧問
*2013年：My盛Lady 飾 索女
*2013年：貓屎媽媽 飾 任嘉政學生
*2014年：愛我請留言 飾 新娘、中環OL
*2014年：醋娘子 飾 石榴
*2014年：載得有情人
*2014年：使徒行者
*2015年：八卦神探 飾 許盈盈
*2015年：愛·回家 (第二輯) 飾 任莉芝
*2015年：鬼同你OT 飾 Cathy
*2015年：收規華 飾 妓女
*2015年：陪著你走
*2015年：衝線
*2015年：收規華
*2015年：東坡家事
*2015年：飛虎II
*2016年：潮流教主
*2016年：愛情食物鏈
*2016年：廉政行動2016
*2016年：為食神探
*2016年：警犬巴打
*2016年：性在有情
*2016年：火線下的江湖大佬
*2016年：超能老豆
*2016年：完美叛侶
*2016年：末代御醫
*2016年：巨輪II
*2016年：流氓皇帝
*2016年：律政強人
*2015年：鬼同你OT
*2016年：幕後玩家
*2016年：來自喵喵星的妳
*2016年：殭
*2016年：城寨英雄
*2016年：純熟意外
*2016年：一屋老友記
*2016年：EU超時任務
*2016年：愛·回家之八時入席
*2017年：味想天開
*2017年：與諜同謀
*2017年：親親我好媽
*2017年：迷
*2017年：不懂撒嬌的女人
*2017年：同盟
*2017年：使徒行者2
*2017年：雜警奇兵
*2017年：踩過界
*2017年：賭城群英會
*2017年：老表，畢業喇！
*2017年：誇世代
*2017年：降魔的
*2017年：性在有情
*2018年：波士早晨
*2018年：果欄中的江湖大嫂
*2018年：三個女人一個「因」
*2018年：棟仁的時光
*2018年：逆緣
*2018年：宮心計2深宮計
*2018年：天命
*2018年：特技人
*2018年：跳躍生命線
*2018年：是咁的，法官閣下
*2018年：大帥哥
*2019年：白色強人
*2019年：十二傳說
*2019年：她她她的少女時代
*2019年：金宵大廈
*2019年：牛下女高音
*2020年：黃金有罪
*2020年：機場特警
*2020年：那些我愛過的人
*2020年：迷網
*2020年：木棘証人
*2020年：踩過界II
*2021年：失憶24小時
*2021年：大步走
*2021年：伙記辦大事
*2021年：愛美麗狂想曲
*2021年：一笑渡凡間
*2021年：欺詐劇團
*2021年：刑偵日記 飾 女朋友
*2021年：寶寶大過天
*2021年：七公主
*2021年：把關者們 飾 陳小燕

### 電視節目
*2013年：演嘢
*2013年：今日VIP（5月10號嘉賓）
*2014年：我要做老闆
*2016年：Sunday好戲王

## 出面網頁
*第26期藝員訓練班– 楊家寶 YEUNG Ka Po - 學員介紹- tvb.com
*
*
新西敏站

**新西敏站**（；或譯「二埠站」）係加拿大溫哥華架空列車嘅一個車站，位於新西敏哥倫比亞街同第8街嘅交界處。架空列車通車初期曾經係東終點站。

## 車站結構

類:溫哥華架空列車車站
九龍城政府合署

**九龍城政府合署**，起緊時叫**庇利街聯用綜合大樓**，係香港一座政府合署，喺九龍庇利街42號，2010年動工，2013年第二季啟用。入面設施包括九龍城民政事務處總辦事處同各分處、九龍城社區會堂、紅磡母嬰健康院、九龍公務員診所同埋政府牙科診所。

## 參考
廣州城牆

**廣州城牆**（）係指秦朝到民國初年廣州城嘅城牆。現時可攷歷史最耐嘅廣州城係秦朝嘅番禺城。經歷咗從秦朝到明朝嘅諸多變遷之後，到咗清朝，廣州城逐漸定型，到民國初年到無點變過。1912年3月，主掌粵省嘅陳炯明落令拆正東門城牆開馬路，到1920年代拆清光。

## 史
秦朝中葉，南海郡尉任囂喺起番禺城並設做郡治。到咗前203年，趙佗喺處建南越國，定都番禺並增築城牆。

魏晉時期，步騭做廣州刺史，喺趙佗城廢墟基礎之上重建城牆。

到咗1037年，由於廣東地方官員開始向朝廷話有部分廣州城牆冧咗，要嗌人維修先至得，收尾朝廷同意。1045年，又進一步整返廣州統治機關入面嘅「子城」。1068年，就喺子城東面、之前南越趙佗城冧咗嗰度起返座城牆。1071年，起返西城。

1380年，嗰時霸緊廣州嘅永嘉侯朱亮祖就話整大個廣州城，之後將3個城合併。重向北延伸到而家嘅越秀山。

1565、1566年，喺五羊驛同埋西南角樓起城門；1599年嘅而家文明路嗰邊整咗個門。1640年，擴建北城，就喺而家越秀山上面，近住五層樓嗰處起城墻。

### 拆城牆
辛亥革命之後，廣州凈得長堤1條可以行車嘅馬路。而長堤嘅馬路都好短，凈係從沙面去到而家嘅仁濟路口嗰度。嗰時為咗發展廣州城嘅交通業，就喺1912年3月正式開始拆城墻，一直到1920年先至拆嗮。

## 城門沿革

### 秦朝

#### 任囂城

#### 趙佗城

### 唐朝
東門同西門、北門嘅位冇乜點變過，而南門就變咗去而家北京路同大南路同文明路交界嗰度。
### 宋朝
喺宋朝嗰陣，廣州就嘅城門多到16個。
#### 東城

#### 中城
#### 西城
### 明清

## 註

類:廣州城門
類:廣州地理
庇利街

**庇利街**（**Bailey Street**）係香港九龍鶴園一條街，由馬頭圍道同機利士北路路口開始，穿過崇志街、崇安街、紅磡道，最後接住海皮嘅崇平街，0.4公里長。

庇利街個名嚟自舊時嗰度由位姓庇利（Bailey）嘅英國人開嘅「庇利船廠」（Bailey’s Shipyard）。

## 主要建築
*九龍城政府合署

## 參考
輕鐵

**輕鐵**可以係：
* 輕鐵 (香港)，位於香港新界西北嘅鐵路，服務屯門同埋元朗兩區，由九廣鐵路公司擁有，兩鐵合併之後由香港鐵路有限公司營運
* 輕軌鐵路嘅簡稱
廣州周大福金融中心

（或），又叫（），係中國廣東廣州一摩天大廈，喺天河區珠江新城嘅西南邊，珠江東路同花城大道嘅交界。佢既係珠江新城七大地標之一，又係廣州最高嘅大樓。
## 負責方
呢間大廈係由香港周大福集團嚟負責開發，KPF建築事務所同Ove Arup & Partners嚟負責設計，中國建築總公司同埋中國建築鋼結構公司嚟負責起呢棟大廈。

## 逳手同落成時間
呢間大樓喺2009年9月28號開始逳手，2014年10月28號封頂，2016年7月22號，大樓正式起好嗮。

## 性質
*高度：
*:塔樓：530.0米（111層樓）
*:裙樓：58.5米（9層樓）
*佔地面積：26,000m²
*建築面積：506,988m²
*結構：鋼筋結構

## 入面有乜嘢
呢棟樓有3大部分，即係塔樓、裙樓同地下室：
*塔樓：
*:負5樓—0樓：停車場、零售區、貨物裝卸區、機電設備用房
*:1樓—5樓：商場
*:7樓—66樓：寫字樓
*:68樓—91樓：酒店式公寓
*:93樓—111樓：酒店
*:6、23、40、56、67、79、92樓：通風式避難區
*裙樓：
*:零售區、會所、餐飲區

## 起樓經歷

File:Guangzhou_East_Tower_2012.jpg|2012年12月
File:Chow Tai Fook Centre, Guangzhou (Jul 2014).jpg|2014年7月
File:Canton CTF Finance Center (UNDER CONSTRUCTION).jpg|2014年10月
File:Canton CTF Finance Center (2015-01-03).jpg|2015年1月
FILE:Canton CTF Finance Center (2015-04-22).jpg|2015年4月
FILE:Canton CTF Finance Center (2015-07-27).jpg|2015年7月
FILE:Canton CTF Finance Center (2015-10-17).jpg|2015年10月（起好嗮）
FILE:Canton CTF Finance Center (2016-03-31).jpg|2016年3月（起好嗮）
FILE:Canton CTF Finance Center (2016-08-22).jpg|2016年8月（起好嗮）


## 點解呢棟大廈同廣州嘅西塔相差咗成92.49m嘅高度？
其實廣州周大福金融中心比廣州國際金融中心會高咗成92.49m，係因為開發商喺度鬥攞地盤而搞出嚟。喺2008年7月份，嗰時嘅廣州市國土房管局、廣州市規劃局、廣州市建委同埋廣州市外經貿局聯合召開東塔招標答疑會，而入面嘅規劃局啲人就話東塔冇高過440米就得。不過喺嗰次參加咗會議嘅設計方就話，原則可以兩個塔都唔一樣，甚至連高度同設計細節都唔例外。結果廣州市政府就畀返東塔嘅開發商留返啲設計空間響度。而東塔起到幾高由設計師話事。結果究竟東塔起幾高，都重未知（因為官方嘅規劃文本入面，一直未寫出嚟）。

到咗2012年5月，廣州市規劃局官網就批准咗東塔嘅規劃方案，而份文件就話東塔要起成地上111層樓、地下5層樓嘅嘢，而冇講到究竟起幾高。而「530米」呢個數係最先出喺開發商（香港周大福集團）嘅宣傳資料入面。

## 睇埋
* 廣州國際金融中心
* 廣州塔

## 出面網頁
*CTF Finance Centre CTBUH Skyscraper Database
*CTF Finance Centre Emporis
*CTF Finance Centre SkyscraperPage
*CTF Finance Centre Structurae

## 註

類:廣州摩天大廈
類:天河區建築物
海納百川，有容乃大

「**海納百川，有容乃大**」係句中文格言，勉勵待人接物應該學下海洋，用寬大嘅胸襟同寬容嘅態度去接納唔同嘅人事地物。

## 典故
呢句係大清一品官林則徐（1785年－1850年）喺道光十九年（1839年）為廣州越華書院創作嘅對聯上聯，下聯係「壁立千仞，無欲則剛」。「海納百川」語出《管子－形勢解》：「海不辭水，故能成其大。」，意思係海洋之所以廣大，係因為無分你我噉樣容納咗幾百條河流；「有容乃大」語出《書經－君陳》：「有容德乃大。」。

## 應用
*中文維基百科同粵文維基百科頭版嘅副題
*中國福州市嘅「城市精神」
*中國四川大學嘅校訓
*台灣霹靂布袋戲人物號崑崙嘅名號
寶靈渠

**寶靈渠**（英文：**Bowrington Canal**，近年亦直譯做**寶靈頓運河**）係香港1850年代尾起好嘅一條水渠，喺而家跑馬地北面、灣仔東面、銅鑼灣西面嘅位置，個名嚟自嗰時做緊第四任香港總督嘅寶寧。

## 史
寶靈渠前身係由黃泥涌北面叫**鵝頸澗**嗰一段，因為未起渠嗰陣條澗彎曲似鵝頸，所以就叫鵝頸澗，跨過鵝頸澗嘅橋就順理成章叫鵝頸橋，嗰一頭就叫鵝頸區。

1850年代，寶寧發展嗰一區，將鵝頸澗改做人工水渠，就叫寶靈渠，嗰一頭個英文名就叫寶靈城（英文：Bowrington Town）。渠兩邊嘅路分別叫堅拿道東同堅拿道西，附近重有條寶靈頓道。

1922年到1929年，香港政府搞海旁東填海計劃，喺灣仔嗰頭填海，寶靈渠亦由明渠改做暗渠。1970年代，暗渠上面起咗條行車天橋，叫堅拿道天橋。

## 睇埋
*黃泥涌峽
*黃泥涌谷
*吉列島
塘尾村

**塘尾**係香港舊時一村，位置大概喺九龍大角嘴同旺角北面，深水埗同元洲南面，而家楓樹街遊樂場左近。塘尾個「塘」，係指九龍塘，嗰陣九龍塘個塘喺而家新九龍廣場到太子站左近，塘尾即係九龍塘嘅尾部噉解，中間俾界限街貫穿，橫跨深水埗同油尖旺兩區。好多人會以為塘尾係深水埗東南部分或者「太子」。

1920年代尾，香港政府發展大角嘴同深水埗，塘尾村亦喺1928年拆咗，而家得返條塘尾道留住塘尾呢個名。

以前有好多布行，而家因為紡織業息微多咗好多咖啡廳同食肆，引起咗關於舊區仕紳化嘅討論。
碑

**碑**，尖嘅會叫**石筆**，係由人棟起嘅石，上面刻字，通常記載事跡做紀念，亦可以有其他用途，好似標里程（里程碑）或者定邊界。
拜神

**拜神**，又叫**祭祀**或者**祭**，係指根據宗教或者習俗做嘅儀式，會響指定場所做（譬如入廟拜神），通常都涉及崇拜或者供奉神明。

## 睇埋
*拜祖先（祭祖）
*廟
拜祖先

**拜祖先**，又叫**祭祖**，係指根據宗教或者習俗做嘅儀式，涉及崇拜或者供奉祖先，係孝嘅表現。

## 睇埋
*拜山
*神主牌
*祠堂
*拜神
包機

**包機**，又叫**租飛機**，即係包起（用錢租）成架飛機用，通常係當定期班機滿足唔到大客需求，大客就可以考慮同航空公司安排包機合約。包機可以載客，亦可以載貨。

## 睇埋
*包車（租車）
*包船（租船）
包船

**包船**，又叫**租船**，即係包起（用錢租）成架船用，通常都係指航運業入面包架貨船載貨嘅需求。

## 睇埋
*包車（租車）
*包機（租飛機）
包艇

**包艇**係粵語俗語，即係解做「第尾」。包艇呢個詞最先用響賭錢遊戲，當家家都贏，唯獨得一家輸，輸嗰家謂之「包艇」，之後推廣到其他場合，譬如足球聯賽，排榜尾嗰隊就係「包艇」。
包伙食

**包伙食**，又叫**福食**，係種飲食生意，統一為寫字樓、工廠或者商舖供應膳食，通常都係晏晝飯，有齊飯、餸、湯。

包伙食可以係由事頭安排提供，亦可以由打工仔自己夾錢叫。

## 參考
白天鵝賓館

**白天鵝賓館**（；）係中國廣東省廣州市嘅一間五星級賓館。佢既係中國內地第一間由中國人自己設計、 施工同埋管理嘅大型現代化酒店，又係中國內地攞咗「三個第一」嘅國家五星級賓館。而呢間酒店喺荔灣區嘅沙面入面，靠近白鵞潭嗰度，西邊隔籬冇幾遠就係黃沙碼頭。呢間酒店係由霍英東負責丼錢起，喺1983年2月6號開業。喺2000年俾市政府公佈咗係廣州市文物保護單位，但係由於佢從起好到嗰時先至得17年，結果俾人猛咁鬧。

2011年9月，白天鵝賓館開始搞住房升級改造，甚至喺2012年3月全面停業裝修，直到2015年7月14號先至重新開業。

## 負責方
呢間賓館係由建築師莫伯治嚟負責設計，廣東省旅遊局同埋霍英東屬下嘅維昌發展有限公司一齊嚟負責起，而白天鵝集團嚟負責管理呢間賓館。

## 性質
*佔地面積：27,098㎡
*建築面積：117,000㎡
*高度：93m
*樓層：29層樓
*入面有843間客房同3間酒樓響度

## 酒店嘅設施
白天鵝賓館入面有843間客房、1間多功能國際會議中心響度。重有中西式餐廳、音樂廳、卡拉OK呢啲娛樂場所。另外，酒店入面重整咗好多種康樂設施，有健康中心、美容髮型中心、商務中心、委託代辦、票務中心、豪華車隊等配套設施喺埋度。

## 所謂「攞咗『三個第一』嘅國家五星級賓館」
呢間賓館喺1985年嗰陣，俾世界一流酒店組織收錄咗呢間酒店入去，佢重係中國內地第一間世界一流酒店組織嘅成員。喺1990年，重俾國家旅遊局話咗係中國內地嘅第一批三間五星級酒店入面嘅其中一間酒店。1996年，重喺第一間全國百優50佳飯店嘅評選入面，攞埋第一位嘅資格返嚟。而且呢啲成績都唔係亂咁得返嚟嘅。

## 接待過嘅名人
* 前中華人民共和國領導人鄧小平
* 英國女王伊莉莎白二世
* 前美國總統喬治布殊、尼克遜
* 前德國總理希末·高爾
* 前古巴國務委員會主席勞爾卡斯特羅
* 前美國國務卿基辛格
* 前新加坡總理李光耀

## 出面網頁
* 廣州白天鵝賓館
* 白天鹅酒店集团有限公司简介

## 註

類:廣州嘅酒店
類:荔灣區
類:沙面
詩歌智慧書

《**詩歌智慧書**》（）係《舊約聖經》歷史書之後嘅五卷書，包括《約伯記》、《詩篇》、《箴言》、《傳道書》、《雅歌》。詩歌智慧書嘅性質同歷史書唔同，純粹係作者個人生活上同心靈上嘅經歷同體驗，並冇歷史嘅敘述。

## 定義
智慧書：人得到上帝嘅啟示，產生對上帝、對人生哲學嘅探討，同思想生命嘅意義。
詩歌書：以詩歌體裁寫成。
希末·高爾

**希末·高爾**（；；）係德國政治人。佢喺1969—1976年做過萊茵蘭－普法茨州（Rheinland-Pfalz）州長；1973—1998年做過德國基督教民主聯盟主席；喺1982—1998年做過德國總理。佢係東西德統一嘅主要人物；對歐盟一體化亦有好多貢獻。不過佢喺晚年陷入咗非法政治獻金醜聞而受到爭議。
廣州市輕工技師學院

，又嗌，係中國廣東廣州嘅全日制技工院校，1958年成立，有三個校區。

## 校徽
左邊似農曆每月廿五，北半球望到嘅月光噉，右下角似Lucida Console字體嘅英文大寫字母「J」。右上角有個細嘅地球經緯網，成個校徽睇落去差唔多向左傾斜咗20°嘅大寫字母「G」。2014年9月之前，校徽重用緊純紅色嘅品種；從2014年9月開始用咗天藍色版。

## 校區
*海珠校區：濱江中路272號，南華東路555號。
*越秀校區：中山三路榮華北街入面（東濠涌高架橋底東邊隔籬）
*白雲校區：竹料鎮東鳳南路38號
*番禺校區：廣州市番禺區沙鎮西安路7號

## 校服色

呢間學校用過3個校服品種：
;綠白款（1992～2017）
長袖：
:衫：；領袖口相間；正反面各有嘅鈍角V字花紋。左右對稱。
:褲：，兩邊帶中等厚度嘅邊。
短袖：
:衫：；領同袖口都係帶一條線。
:褲：，兩邊帶中等厚度嘅邊。
;綠黑白款（2014～2018）
長袖：
:衫：；領袖口相間；正反面各有嘅鈍角V字花紋。左右對稱。
:褲：
::綠款：，兩邊各帶兩條幼嘅線，右邊大髀帶有GLITC嘅撈稿。
::黑款：，兩邊各帶一條幼嘅線。
短袖：
:衫：；領同袖口都係帶一條線。
:褲：，兩邊帶兩條幼嘅線，右邊近褲腳位帶有GLITC嘅撈稿。
;紅黑白款（2016～而家）

## 攞過嘅獎
呢間學校攞過以下呢啲獎：
*中華人民共和國國家改革發展示範校立項建設學校
*中華人民共和國國家級重點技工學校
*中華人民共和國「十一五」教研先進單位
*中華人民共和國「十一五」教材建設成果
*突出單位司徒寧廣彩國家技能大師工作室
*廣東省校企合作優秀單位
*廣東省高技能人才實訓基地
*廣州市安全文明校園
*廣州市教學研究同埋教學改革先進單位
*廣州市優秀教育單位

## 出面網頁
* 

類:廣州技校
類:海珠區學校

類:廣州市白雲區學校
香港電視網絡劇集一覽

下面係**[[香港電視網絡]]**製作嘅**[[劇集]]一覽**：
*還來得及再愛你
*驚異世紀
*童話戀曲201314
*第二人生
*警界線
*三面形醫
*開腦儆探
*來生不做香港人
*導火新聞線
*歲月樓情
*四年B班
*我阿媽係黑玫瑰
*夜班
*末日+5
*惡毒老人同盟
*大眾情性
*選戰
選戰

《**選戰**》（），原名《**風雲**》，係香港電視網絡拍嘅電視劇，由李心潔、廖啟智、王宗堯、郭鋒同領銜主演，2014年7月開拍。

呢套劇嘅題材以2022年香港行政長官選舉做中心，揭開政治嘅黑幕，以及探討人性嘅醜惡。經過網上全民公投，呢套劇以100,250票嘅最高得票，成為香港電視網絡嘅開台劇，11月19號首播。

## 播映時間

## 劇情簡介
2017年香港行政長官選舉完，韋文軒（潘燦良）做咗特首，但係好景不常，文軒車禍死亡。文軒個老婆葉晴（李心潔）從此開始佢嘅政途，佢決定選特首。振民黨嘅宋漫山（廖啟智）亦都想選特首，但係佢冇直接參選，而係用陰濕招拉另一個特首候選人陸偉陶（曾偉權）落台取而代之。葉晴同助選主任張癸龍（王宗堯）喺互助入面亦產生出愛火花，最後癸龍同葉晴又可唔可以做到情侶？面對宋漫山同岑雪麗（嘅官商勾結同振民黨嘅打壓，葉晴到最後可唔可以做到特首呢？

## 參考

## 連結
*香港電視網絡：選戰
*從《選戰》看港視劇的強項與弱點
警界線

《**警界線**》（；），係香港電視網絡拍嘅電視劇，由廖啟智、林嘉華、唐寧、周俊偉、蔣祖曼、廖安麗、姜皓文、梁寶琪、呂熙、張松枝、林利、余慕蓮領銜主演，2012年7月開拍。呢套劇用警察做主題。

## 參考


## 連結
*香港電視網絡：警界線
鄭秀晶

**鄭秀晶**（；；，），藝名**Krystal**（），係一位美籍南韓人，而家係南韓女子團體f(x)成員之一，家姐係前少女時代嘅成員鄭秀妍（潔西卡/Jessica）。

## 參考
導火新聞線

《**導火新聞線**》（）係香港電視網絡整嘅社會新聞電視劇，由梁小冰、周家怡、楊淇同王宗堯領銜主演，編審係潘漫紅，總導演係方俊華。呢套戲係「2015年香港電視網絡重頭戲」。

故事講一班記者喺面對商業社會嘅現實下，點樣彰顯公義，睇實社會嘅過程。四個主角Alma（梁小冰）、方凝（周家怡）、阿咩（楊淇）同輝爺（王宗堯），喺一份免費報紙《囧報》入面，點樣因為對新聞理念唔同而發生衝突。空降去《囧報》做老總嘅Alma，點樣由一個後生嗰陣特登關懷弱勢社群嘅良心記者，變到唯利是圖，以超級「爆」同「重口味」嘅報道來吸引讀者，甚至自我審查，以各種理由阻止班細嘅深入報道權貴嘅不利消息；以及做記者嘅輝爺，點樣由一個熱血記者，變到一個「迆爆」頹廢男。

呢套戲題材主要探討香港傳媒嘅生存價值，風格寫實，喺劇集前半部更反映記者不為人知嘅辛苦，包括冒住生命危險報道真相，為咗提高報紙銷量擅自換頭版，甚至為咗獨家可以同有權勢嘅人做檯底交易等内容。呢套戲雖然係一套喺2013年殺青嘅戲，但係劇入面出現嘅暗角打人、老總俾人斬、大報社換頭版等等嘅情節，竟然喺下一年一一中嗮，所以俾香港網友叫做「先知劇」、「神劇」。

## 創作沿革
### 籌備同片花
《導火新聞線》嘅劇本喺2012年開始籌備。香港電視網絡主席王維基覺得，佢俾咗佢班最大嘅創作自由空間，結果創作團隊交咗兩個劇本，其中一個係講中港矛盾嘅《來生不做香港人》；另一個就係《導火新聞綫》，講述報館入面唔同理念嘅記者，喺新聞道德同報紙銷量之間做個取捨，甚至發生兩方面衝突嘅故事。王維基話，當時佢冇考慮題材嘅敏感性，只係擔心劇集會唔會俾觀眾覺得「離地」，可唔可以引起香港人的共鳴和反思。

《導火新聞線》喺2013年3月20號開始拍，喺當年8月28號殺青。不過喺拍之前，網上已經流傳《導火新聞線》嘅片段花絮。片花全長分半鐘，內容講梁小冰扮嘅Alma，反問周家怡扮嘅高級記者（片入面冇名），點大家同期入行，周家怡嘅職位點解一尐都冇升。

香港電視網絡喺2014年10月26號喺YouTube上載《導火新聞線》嘅正式片段花絮，片段全長一分鐘，主要係講汪海藍（梁小冰）覺得報導新聞嘅原則，就是讀者鍾意睇嘅故事，就值得去做，冇人睇嘅報紙，就冇生存空間。另外片入面重加咗車禍、爆炸、追料同當街斬人等場景，最後用「唔好諗住公器私用，香港重有新聞自由」做結尾。

## 角色
*汪海藍 **Alma**（梁小冰）
*:老總。
*方凝（周家怡）
*:港聞採主。
*麥曉欣 **阿咩**（楊淇）
*:初級記者。
*樂嘉輝 **輝爺**（王宗堯）
*:記者

## 預言
*劉進圖遇襲
*警察暗角打人
*唐英年大宅僭建

## 參考

## 出面網頁
* 

類:香港2015年
來生不做香港人

《**來生不做香港人**》（標題嘅粵語翻譯：**第世唔做香港人**；），原名同海外標題係《**客家女人**》（），係香港電視網絡拍嘅電視劇，由張可頤、劉美君、曾偉權、潘燦良、林利、高皓正、謝月美、龔慈恩、艾威、馮素波、伍慧珊、陳丹丹領銜主演，喺2012年10月開拍。呢套劇用30年前喺大陸來到香港生活嘅客家姊妹嘅恩怨嚟做主題。

編審鮑偉聰話原本劇集以《客家女人》嘅名義申請內地審批，只係掩人耳目，方便攞到批文，「嗰個係一個working title，原名係一路冇披露。其實《客家女人》係冇用腦諗，個真名足足收咗兩年。」總導演陸天華補充話：「因為我哋有好多景喺內地拍，如果我哋用真名，驚有好多阻滯，怕俾人問內容講乜，會唔會有乜挑釁性，於是講個最中性嘅名。如果真係用真名，相信好難搞，《客家女人》易搞易批，似啲婆媽劇，所以批文照批，噉就搞掂。」

## 攷
*香港電視網絡：來生不做香港人
*維基開戰：《來生》孖寶 反審查拒維穩，蘋果日報，2014-12-28
廣州市第26中學

**廣州市第26中學**（／），廣州街坊口頭上叫，係中國廣東省廣州市嘅一間全日制中學，喺1955年由海珠區人民政府負責開辦，位置喺海珠區小港路119號。喺1985~2002年嗌過。

## 學校標記

### 校徽
呢間學校嘅校徽方面，上面係5粒從大到細嘅五角星，排成條好似凸出嚟嘅曲線噉。而下面就係綠底白邊有陰影嘅「26」呢個數字出嚟，其中呢兩個數字入面有兩隻手掌喺埋度，好似對翼噉。而呢個會徽有以下呢啲嘢噉解：
*上面嘅5粒從大到細嘅五角星：學校培養學生嘅5個方面——德、智、體、美、勞。
*成個標誌——26中喺唔停噉發展嘅同時，學生喺度唔停噉進步。

### 雕塑
而雕塑同校徽就完全唔同。佢係用咗一個向左傾斜得好犀利嘅紅色小寫字母「z」同一個向右傾斜得咗小小嘅紅色小寫字母「b」字組成，嗰度重有條幼嘅字跡條響度。下面有寫住「構築未來」（）呢四個用華文行楷整出嚟嘅鑲金字。而呢嚿雕塑喺1995年整咗出嚟。佢有以下呢啲嘢噉解：
*教人好似間建築噉，知識都係一樣。
*26中喺1985—2002年辦過廣州市城市職業高級中學。所以26中同城建職中喺一定程度入面同佢有關。

## 校服色

呢間學校嘅主要校服顏色係呢種，重有少量同埋相間嘅花斑邊響度。

## 入面有乜嘢
呢間學校入面有4000幾㎡嘅運動場區，整咗籃球場、排球場、羽毛球場、乒乓波場。重整咗6間理化生實驗室同探究室同埋綜合電教室、視聽功能電腦室、多媒體網路電腦室、美術室、音樂室、舞蹈室、歷史室、科技活動室、衛生室、團隊室、展覽室、綜合檔案室、心理輔導室、學生閱覽室等各1間；重整咗1間生物園同1間地理園喺度；而學校入面重整埋校園網，入面有278台電腦，冚唪唥嘅課室同學科專用課室都有電腦教學平台；而圖書室入面㔷埋咗37125本書同埋150種唔同嘅報刊、重㔷埋498種教材參攷書同教科工具書。

## 學校攞過嘅獎
呢間學校攞過以下呢啲獎：
*廣州市一級學校
*廣州市綠色學校
*廣州市學校民主管理三星單位
*廣東省級檔案單位
*中華人民共和國國家定點考場

## 附近嘅交通
廣州地鐵：
:：市二宮站
巴士：
:江南大道北站、市二宮地鐵站、海珠橋腳站

類:海珠區
白堡

**白堡**（；艾薩斯德文：**Weisseburch**，；）係法國艾薩斯大區下萊茵省嘅一個鎮，靠近法德邊境，離德國卡斯魯亞祇有35公里。


File:Wissembourg-04-2005-gje.jpg
File:Wissembourg-Faubourg de Bitche-12-2008-gje.jpg
File:Wissembourg-36-Bloch Freres-Stoerche-2013-gje.jpg
File:Wissembourg-40-Stoerche-2013-gje.jpg
File:Wissembourg-Saints-Pierre-et-Paul-24-2005-gje.jpg
File:Wissembourg-Saints-Pierre-et-Paul-76-Christopherus-2013-gje.jpg
File:Wissembourg-Mittelaltermarkt-08-Zwei Ritter-1987-gje.jpg
File:Hotel de Ville - Wissemboug 17 17 33 669000.jpeg


類:法國地理
周嘉威

**周嘉威**（；）係中華人民共和國嘅一位泳手，廣東省廣州市人。

## 生平
周嘉威喺細個嗰陣讀過廣州嘅沙面小學同廣州市第一中學，重喺中山大學讀過研究生學位。而佢喺讀緊叢桂幼稚園嗰陣就開始學游水。

而佢最先攞到成就嗰陣，就係喺2001年，嗰時廣州喺度辦緊九運會，佢就攞咗男子100米嘅蝶式金牌返嚟。而2005年嘅十運會入面都攞埋100米蝶式嘅冠軍。喺2006年嘅多哈亞運會都攞咗男子50米嘅蝶式金牌，甚至喺嗰年舉辦嘅全國游水冠軍賽嘅亞運會選拔賽——男子50米嘅蝶式角色入面，以23秒86都打破咗由日本仔整出23秒91嘅亞洲紀錄。

喺2010年嘅廣州亞運會入面，佢以51秒83嘅成績攞咗100米嘅蝶式金牌返嚟。

2012年，周嘉威代表中國隊參加2012年夏季奧林匹克運動會嘅游水比賽、男子100米蝶式同埋4×100米混合式接力嘅比賽。結果凈係得佢入咗決賽，不過半決賽連三甲都唔入。

## 註
廣州市第5中學

係中國廣東省廣州市嘅一間中學，喺海珠區南村路32號。呢間學校係由廣州市政府喺1951年嚟辦嘅第一間公立中學。喺2003年9月份同廣州市第十九中學合併咗。

## 介紹
而家嘅廣州市第五中學凈係得一個校區。佢嘅佔地面積係72269平方米，其中校舍嘅建築面積有47207平方米，而校園嘅綠化覆蓋率去到99% 。而且重有綠樹成蔭、鳥語花香、空氣清新、環境幽雅同春日綠道、秋日香氣嗰隻感覺，而校園嘅建築都排得幾有序吓，加上啲路都係四通八達。佢唔單止係國際化大都市入面嘅其中一笪綠洲，重係一座名副其實嘅花園式學校。 

## 校徽
呢間學校嘅校徽就好似個正五邊形噉。不過佢同五邊形唔一樣，佢條邊係有小小弧形噉。入面有平小小弧形噉嘅五邊形，每個邊嘅中間剪咗嚿細嘅三角形出去噉。而顏色方面，出面嘅弧版五邊形係白底暗土黃色邊，而入面係嘅弧版，冇咗細嘅三角形仔嘅五邊形係紅底冇邊。喺校徽嘅紅底五邊形入面，中間有寫住「5」字同埋「Φ」字喺度；而下面係畫住橫豎穿咗兩頭嘅實心「凸」字噉；再下面就寫住「广州」兩個字響度；而且呢啲字同符號都係白色嘅。

## 校服色

;短袖
衫：
*（男）相間，冇領冇紐扣。袖口，兩袖同膊頭位都係，前後交界位帶幼綫。正反面帶底色。左右對稱。
*（女）相間，有領有紐扣。領同袖口都係帶邊，兩袖同背面都係純，而正面中間位有兩條相平行嘅中等厚度綫。
褲：
*（男），兩邊有條中等厚度綫。
*（女），兩邊有條相平行嘅幼綫。
;長袖

## 史
喺1951年，呢間學校正式起好咗之後，就變咗中華人民共和國成立之後，廣州市人民政府辦嘅第一間公立中學。到咗1979年，重定咗海珠區嘅第一批重點中學，甚至喺1994年攞埋「廣東省一級學校」嘅稱號。喺2000年12月，呢間學校俾廣州市人民政府同埋海珠區人民政府定咗係全市24間首批創辦國家級示範性普通高中入面嘅其中一間學校。喺2003年9月，甚至重將廣州市第十九中學加埋入嚟，重實行咗擴招嘅工作。而2005年7月份，學校最後一屆初三學生畢咗業，之後成間學校就變咗高中部。而嗰時嘅東校區（後嚟攞咗19中校區嗰個）都畢埋業，後嚟東校區交返畀廣州市實驗技工學校。雖然話五中喺2003年9月份開始唔收初中生，但係到咗2010年9月先至開始重新搞返初中招生。而金碧花園校區入面嘅五中就停止招生，之後嘅5中就變返完全中學。而之前金碧雅苑校區嘅5中，喺2011年9月先至畀返廣州市第九十七中學睺實，而金碧花園校區嗰度喺2012年，已經完全變成廣州市第九十七中學嘅其中一間學校。

### 點解出面嘅校區喺2003年開始，出現咗9年就全部冇嗮？
廣州市第五中學喺2003年同隔籬嘅十九中西校區合併之後，喺之前十九中校址（都喺南村路嘅五中斜對面）整咗東校區；而喺海珠區工業大道南金碧花園入面整咗初中校區，初中部搬嗮去金碧花園校區入面。但喺2011年9月，因為廣州市教育局重新調整過教育資源，結果金碧花園嘅校區就畀返九十七中，而2010學年開始喺五中讀書嘅初一生返嗮南村路校區讀。而2008、2009年入學初一生繼續讀到2010、2011學年結束（初中畢業）為止。而家金碧校區已經變咗九十七中高中部。至於舊時19中校區喺2005年9月就交返畀廣州市實驗技工學校，而嗰間技工學校喺2012年7月撤場，搬到從化神崗一帶，最後用地畀返本校兼喺2013年8月拆咗。

## 攞過嘅獎
呢間學校攞過以下呢啲獎：
*廣東省國家級示範性高中
*中華人民共和國國家級綠色表彰學校
*中華人民共和國青少年體育工作先進集體
*中華人民共和國開展足球運動先進單位
*中華人民共和國體育傳統專案學校先進單位
*中華人民共和國勤工儉學先進單位
*廣東省精神文明單位
*廣東省青少年科學教育特色學校
*廣東省群眾體育先進單位
*廣州市文明單位
*廣州市教育工作先進單位
*廣州市教育系統先進單位
*廣州市青少年科技活動先進單位

## 附近嘅交通
巴士：
*市二宮站

## 睇埋
* 廣州市第97中學
* 廣州市實驗技工學校

## 註同攷
;註

;攷

類:海珠區